
Li navçeya Hewîce ya Kerkûk’ê ku din bin dagira |> Di operasyonê de leşkerekî DYA’yê jiyana xwe ji dest 

DAÎŞ’ê de ye, Hêza Asayîşa Kurdistanê Parastin’ê û da û 4 Pêşmerge jî birîndar bûn. Operasyon ji aliyê 

yekîneyên taybet ê Pentagon’ê li dijî girtîgeheke DAIŞ’ê yekîneya Antî Terorê ya Parastin’ê ve hat kirin û hêza 

operasyon pêk anîn û di encama operasyonê de 69 taybet ya Pentagon’ê jî alîkarî kir. 60 leşkerên kurd û 

dîlên girtigehê hatin rizgarkirin. DYA’yê beşdarî operasyonê bûne. R 0 ; 

Serokê PSK’ê Mesûd Telc: 

Emê paradîgmaya xwe 
alctualîze bikin 

"Em partiyeke Kurdistanî ne û pêşniyazên 
me ji bo Kurdistan’ê ne. Gelên Tirikiye’yê 
jî bixwazin bi çi şêweyê bijîn ew serbest in. 
Em nikarin li ser navê 46 neteweyên din 
daxwaza şêweyeke rêvebirinê bikin." Qg ç 



Berendamê serbixwe yê Amed e Haşim Haşimî: 

Kurdekî kevneşop, 
Nexşîbendî û Qadirî me 

"Dema ez şaredarê Cizîrê yê Partiya 
Refahê bûm, min meseleyên ku kesî nikar- 
ibû qala wan bikira min dihanî ziman. Min 
gelek astengî kêşa û gef xwarin, lê ez ji ya 
xwe nehatim xwarê." 

Li dijî DAIŞe operasyona Parastin û Pentagon e 



L i navçeya Hewîce ya Kerkûk’ê ku din 
bin dagira DAÎŞ’ê de ye, Hêza Asayîşa 
Kurdistanê Parastin’ê û yekîneyên 
taybet ê Pentagon’ê li dijî girtîgeheke DAIŞ’ê 
operasyon pêk anîn û di encama operasyonê 
de 69 dîlên destê DAIŞ’ê hatin rizgarkirin. Di 
operasyonê de leşkerekî DYA’yê jiyana xwe ji 
dest da û 4 Pêşmerge jî birîndar bûn. Opera- 
syon ji aliyê yekîneya Antî Terorê ya Parastin’ê 
ve hat kirin û hêza taybet ya Pentagon’ê jî 
alîkarî kir. 60 endamên Parastin’ê û leşkerên 
DYA’yê beşdarî operasyonê bûne. 

Operasyona ku ji aliye kurd û amerîkayan 
ve hat lidarxistin ji aliyê serokên mîlîsên 
Esaîbî Ehlî Heq Qeys Xizelî û Muqteda el 
Sadr ve hat şermazarkirin û wek tevgereke 
li dijî hukumraniya iraq’ê ve hat binavkirin. 
Serokên komên şîa bang li hikûmeta Bexda’yê 
kirin ku li dijî operasyonên wiha dengê xwe 
bilind bikin. 

Li aliyê din bi vê operasyonê DYA xwestiye 
ku li Kurdistan’ê wê li dijî DAÎŞ’ê êdî çalaktir 
be û rê nede Rûsya’yê ku li iraq’ê bikeve nav 
tevgerê. 

Operasyona ku yekem car li bejayiyê hêzên 
kurd û amerîkî bi hev re tevgeriyan piştî 
serdana Serferrmandarê nû yê Pentagonê 
General Joseph Dunford ya Hewlêr’e pêk hat. 

Li hêla din hem rayedarên Pentagon’ê hem 
jî yê Parastin’ê tekez kirin ku dîlên hatine riz- 
garkirin di girtîheheke taybet de dihatin hiştin 
û zanyariya wê yekê hatiye ku ew ê ew dîlên 
bên sêderekirin lewre operasyoneke hevpar 
hatiyê pêk anîn. Li gel wê yekê hat ragihandin 
ku DAIŞ’ê beriya rojekî 4 kes li wir qetilkiriye 
û ji bo 69 kesan jî gor daye kolandin. 

Tê payîn ku yekîneyên DYA’yê bi 
helîkoterên taybet Pêşmerge li qada ope- 
rasyonê danîne û Pêşmergeyan operasyon 
pêk aniye. Her wiha hat zanîn ku leşkerên 
DYA’yê jî piştevaniya pêşmergeyan kiriye. Hat 
ragihandin ku di encama operasyonê de 20 
endamên DAIŞ’ê hatine kuştin û 5 endam jî 
dîl hatine girtin. Li gor daxuyaniya fermî ya 
DYA’yê 5 endamên DAIŞ’ê dîl hatine girtin û 
gelek endamên wê rêxistinê jî hatine kuştin. 
Rayedarê Pentagon’ê Fermandar Jeff Davîs 
daxuyand ku piştî agahiya vekolîna gorên 
komî operasyon hatiye lidarxistin. 

Hat zanîn ku 69 dîlên hatine rizgarkirin 
ereb in û 20 kes ji wan jî endamên Artêşa 
Iraq’ê ne û hin hemwelatiyên Siûdî û endamên 
berê yê DAIŞ’ê jî di nava dîlan dene. Belge- 
name û dîlên hatine rizgarkirin û ew endamên 
kevn ê DAIŞ’ê ew ê di derbarê wê rêxistinê de 
gelek zanyariyan bidin. 

Her wiha hat zanîn ku ev operasyona 
hevpar a Parastin û Pentagon’ê di qadê yekem 
operasyone û ew ê di siberojê de operasy- 
onên wisa berdewam bikin. Li hêla din hat 
eşkerekirin ku operasyona serkeftî ya hêzên 
kurd ew ê tesîrê li proseya serbixwebûna 
Kurdistanê jî bike û DYA’yê piştevaniyê li 
Kurdistaneke serbixwe bike. Rawêjkarên 
DYA’yê ragihandin ku wan di warê birin û 
anîna Pêşmergeyan de piştgiriya Pêşmergeyan 
kiriye û operasyon bi serperiştiya wan pêk 
hatiye. 

Li gel van geşedanan Serfermandarê 


DYA’yê Joseph Dunford jî piştî çûna ser erka 
xwe yekem serdana xwe li Israîl’ê ya dûyem 
jî Kurdistanê kir. Serdana rayedarên DYA’yê 
didin xuyakirin ku ew ê di siberojê de hin 
operasyonên din ê bi vî rengî pêk werin. 

Di şerê li hember DAIŞ’ê de yekem 
wendayê amerîkî 

Li hêla din hat zanîn ku leşkere bi navê 
Joshua Wheeler ê DYA’yê di encama operasy- 
onê de jiyana xwe ji dest da. Tê payîn ku piştî 
şerê zêdetirî salekê DYA’yê yekem wendahiya 
li hember DAIŞ’ê div ê operasyonê de daye. 
Rayedarekî payebilind ê DYA’yê ragihand ku 
gelek Pêşmerge û leşkerên DYA’yê beşdarî 
operasyonê bûne. Li hêla din hat ragihandin 
ku di encama operasyona bi Parastin’ê re 
hatiye kirinde di derbarê DAIŞ’ê de gelek 
zanyarî jî hatine bidestxistin. 

Rawêjkarê Pentagon’ê Peter Cook daxuyand 
ku operasyona roja çarşemê hatiye kirin li ser 
daxwaza RHK’ê pêk hatiye. Her wiha Cook 
dest nişan kir ku operasyon li Hewîce’yê li 
girtîgeha DAIŞ’ê li hember endamên wê hatiye 
kirin. Demeke dirêje bi hemahengiya DYA’yê 
û Pêşmergeyan DAIŞ’ê şikestinên mezin 
xwaribû. 

Parastin: 4 Pêşmerge birîndar bûn 

Ajansa Ewlekariyê ya Herêma Kurdistanê 


daxuyaniyek fermî belav kir û da zanîn ku bi 
beşdariya Tîma Antî Terorê di 22’yê meha 
cotmehê di saet 02:oo’de 7 kîlometre dûrî 
navçeya Hewîcê ya Kerkûk’ê li girtîgehekê li 
hember DAIŞ’ê operasyon hatiye kirin. Her 
wiha hat eşkerekirin ku operasyon di saet 
04:00 de bi dawî bûye û di encama opera- 
syonê de 20 endamên DAIŞ’ê hatine kuştin 
û 6 endamên wê rêxistinê dîl hatine girtin. 
Her wiha di daxuyaniyê de bala wê yekê jî 
hat kişandin ku leşkerekî hêza hevpeyman- 
iyê jiyana xwe ji dest daye û 4 Pêşmerge jî 
birîndar bûneAjansa Ewlekariyê ya Kurdis- 
tanê ji bo malbata leşkerê jiyana xwe ji dest 
dabû peyama serxweşiyê belavkiri û spasiya 
Pêşmergeyên Tîma Antî Terorê û leşkerên 
hevpeymaniyê kir. 

Wezîrê Berevaniyê yê DYA’yê Ash 
Carter: Gorên dîlan hatibûn kolandin 

Wezîrê Berevaniyê yê DYA’yê Ash Carter 
eşkere kir ku piştî 4 salan yekem care 
leşkerekî wan li Iraqê jiyana xwe ji dest dide û 
rola leşkerê jiyana xwe ji dest dayê yê bi navê 
Joshua Wheeler jî di operasyonê de gelekî 
giring bûye.Her wiha Carter amaje bi wê yekê 
kir ku eger di wê kêliyê de operasyon pêk 
nehata ew ê DAIŞ’ê ew dîl bikuştana û gorên 
an jî hatibû kolan. Di berbanga pencşemê de 
oprasyon li Hewîce’yê hember wê rêxistinê 


hat kirin. Hat zanîn ku ew girtîgeha DAIŞ’ê 
navenda qetlîamê ye û beriya operasyonê 
bi rojekê DAIŞ’ê li wê girtşgehê 4 kes qetil 
kiribû. Rayedarên Pentagon’ê daxuyandin ku 
di bernameya operasyonê de ew tekez kiriye 
ku ew ê Pêşmergeyên kurd serkêşiya opera- 
syonê bikin û ew ê jî piştgiriya wan bikin lê 
belê DAIŞ’ê bi çekên giran êrîşî Pêşmergeyan 
kiriye û ew jî beşdarî operasyonê bûne. Carter, 
di daxuyaniya xwe de ew yek jî tekez kir ku 
Wheeler di gel rêhavalekî xwe di tîma yekem a 
êrîşê de cih girtiye û wan rêbanda DAIŞ’ê têk 
biriye.Her wiha hat ragihandin ku di encama 
operasyonê de 22 endamên Artêşa Iraqê jî di 
encama operasyonê de hatine azadkirin û ew 
niştecihên Hewlêrê bûne. 

Rola DYA’yê di şerê li hemberî DAIŞ’ê de 
bi tenê şêwirmendî û alîkariya bordûmana 
hevayî ya li hêzên kurd bû. Serokê DYA’yê 
Barack Obama piştî 2011’an leşkerên DYA’yê 
ji Iraqê vekişand û rê li ber wê yekê girt ku 
leşkêrên wan Iraqê bimînin. 

Mesrûr Barzanî: Rehîne ne kurd in 

Piştî operasyona Parastin’ê di 22’ê cotmehê 
li Navçeya Kerkûk’ê li hember DAIŞ’ê opera- 
syoneke serkeftî kir, Şêwirmendê Encûmena 
Ewlekariya Herêma Kurdistanê Mesrûr 

Mesrûr Barzanî li ser Twittera xwe derbarê 
operasyona Hewîce de da zanîn ku ku di nava 
69 dîlên hatine azadkirin de kurd tune ne. 
Mesrûr Barzanî operasyona hêzên kurd bilind 
nirxand û li ser operasyonê wiha got: ”Hêzên 
me yên aza karîbûn ku 6 terorîstan destgîr 
bikin û 20 endamên wan jî bikujin.” Barzanî 
serxweşî li malbata wî leşkerê DYA’yê yê 
jiyana xwe ji dest daye kir û ji bo Pêşmergeyên 
birîndar jî şîfa xwest. 

Operasyonên taybet ê Parastin’ê 

Her wiha ji bilî operasyona Hewîce’yê tê 
zanîn ku Yekîneya Tîma Antî Terorê li Şengal 
Mûsil’ê li hember DAIŞ’ê gelek operasyonên 
serkeftî pêk anîne. 

Yekîneya Parastin’ê di î’ê nîsanê jî de li 
Mûsilê li Taxa Kahîre’yê kujerê Pêşmerge 
Hucam Surçî Mofak Yunus û parastvandên wî 
kuştibû. 

Di 26’ê çileyê de li navenda Mûsilê li 
hember kamereyan serê Pêmerge Hûcam 
Surçî hatibû birin û Peşmerge Hûcam hatibû 
qetilkirin.Serokê Rêveberiya Herêma Kurd- 
istanê Mesûd Barzanî di sersaxiya malbata 
wî de eşkere kiribû ku ew ê tola Hûcam bê 
stendin û kujerên wî bêne cezakirin.Endamekî 
din ê DAIŞ’ê yê di dîmenên qetilkirina Hûcam 
Surçî de cih digirt jî piştre di encama opera- 
syoneke taybet de hat kuştin û wêneyên wî jî 
hatin belavkirin. 

Li hêla din tê zanîn ku Parastin’ê gelek jin 
û xelkê êzîdî ê DAIŞ’ê ew destgîr kiribûn azad 
kirine û ew veguhastine cihên ewle. Di gel van 
operasyonên serkeftî yên Parastin’ê rêxistinê 
li Silêmanî, Hewlêr û bajarên li hember 
xwekujên DAIŞ’ê operasyonên serkeftî pêk anî 
û gelek endamên xwekuj ê wê rêxsitinê destgîr 
kir. Bi taybetî li derdora bajarê Kerkûk’ê li 
hember xwekujên wê rêxistinê operasyonên 
serkeftî birêveçûn. 

MANŞET | Q3 


Serfermandarê nû yê DYA Dunford li Hewlêr’ê ye 


Piştî Quds’ê, beriya Bexda’yê 


S erokê RHK’ê Mesûd Barzanî di serdana 
Serfermandarê DYA Joseph Dunford 
de got; Di şerê pîroz ê li dij DAIŞ’ê 
de Pêşmerge bûne lehengên têkbir ên ku 
efsaneya tirsnak a vê rêxistinê. 

Piştî serdana Îsraîl’ê Dunford derbasî 
Hewlêr’ê bû û got, “Ez taybet ji bo ramanên 
Barzanî yên di derbarê tekoşîna li dij DAIŞ’ê 
guhdarî bikim hatim” Tê ragihandin ku gera 
xwe ya yekem de piştî Qudsê û beriya Bex- 
dayê, hatina wî ya Hewlêr’ê peyamên grîng 
dihundurîne. 

Di demeke ku serdanên Beşar Esad ên 
Rûsya û îran’ê tên axaftin de, di hefteya 
dûyem a destbikarkirinê de Serfermandarê 
DYA Joseph Dunford ji alî Serokê Rêveberiya 
Herêma Kurdistan’ê (RHK) Mesûd Barzanî ve 
hate pêşwazîkirin. 

Piştî hevdîtinê, pêkhatina operasyona 
hevbeş a Hewîce ya Yekîneya Dij Terorê ya 
Pêşmerge û Hêzên Taybet ên DYA, her wiha 
guhertina Nûnerê Taybet ê Hevpeymaniya 
Kureyî ya li dij DAIŞ’ê yê Serokê DYA Barack 
Obama ku di şûna John Allen de Cîgirê Raw- 
êjkarê Wezareta Derve Brett McGurk dest bi vî 
karî kir, wek helwesta nû ya DYA ya li hember 
Rûsya tê şîrovekirin. Her wiha daxuyaniya 
Wezîrê Parastinê yê DYA Ashton Carter a 


di derbarê operasyona Hewîce û guhertina 
nûnerê taybet de ku got: “Bi raya min wê ope- 
rasyonên wiha bidomin” dikare wek sedemên 
van şîroveyan bê nirxandin. 

4 Ji bo parastina pêkhateyan 
pergaleke nû ya asayîşê ferz e’ 

Serokê RHK’ê Mesûd Barzanî di hevdîtina 
qebûlkirina Serfermandarê nû yê DYA Joseph 
Dunford de şerê li dij DAIŞ’ê wek şerekî 
pîroz nirxand û got: “Ji ber ku gelê kurd û 
Pêşmergeyên wî efsaneya tirsnak a DAIŞ’ê 
têkşikandine ew pir serbilind in.” 

Barzanî anî ziman ku DAIŞ belayek mezin a 
terorê ye ku hatiye serê hemû cîhanê û pêwîstî 
bi wê yekê kir ku divê civaka navneteweyî 
ji ber vê tekoşîna bêhempa ya di bergîdana 
bedêlên mezin a Pêşmerge bêtir alîkariyê 
bike. Barzanî balê kêşa ser hatina Herêma 
Kurdistan’ê ya bi milyonan penaberan û anî 
ziman ku vê rewşê barê RHK’ê girantir kirî 
ye. Barzanî amaje bi pêvajoya piştî têkbirina 
DAIŞ’ê kir û anî ziman ku piştî DAIŞ’ê ji bo 
kêmkirina bandora kavilê şer û garantîkirina 
mafê hemû pêkhateyên olî û nijadî, pêwîstî bi 
geşedandina pergaleke nû heye. Barzanî her 
wiha ji bo alîkariya Hêzên Pêşmerge spasiyên 
xwe pêşkêşî gel û hikûmeta DYA kir. 

♦ 4 


Hate ragihandin ku di vê hevdîtinê de xalên 
wek; koordînasyona hevbeş a Artêşa iraq’ê û 
Hêzên Pêşmerge yên ji bo operasyona Mûsil’ê, 
guherînên meydanî yên ku piştî hatina 
Rûsya’yê pêk hatine û babetên din ên di der- 
barê asayîşa herêmê de jî hatine gotûbêjkirin. 

Dunford: Ez ji bo guhdarkirina 
ramanên Serok Barzanî hatim 

Serfermandarê DYA Joseph Dunford jî 
serkeftina koordînasyona di navbera Hêzên 
Pêşmerge û Artêşa DYA û hevpeymaniya 
navneteweyî şayanî pesindayînê nirxand 
û ji ber rola wî ya di serkeftina şerê li dij 
DAIŞ’ê Serokê RHK’ê Mesûd Barzanî pîroz 
kir. Dunford anî ziman ku bi saya tekoşîna 
serkeftî ya Pêşmerge di civaka navneteweyî 
de tovê baweriya têkçûna DAIŞ’ê şîn bûye û 
got: “Ez taybet ji bo ramanên Seerok Barzanî 
yên di derbarê tekoşîna li dij DAIŞ’ê guhdarî 
bikim hatim Hewlêrê.” Di daxuyaniya Serfer- 
mandariya DYA ya di derbarê vê hevdîtina 
ku Serbalyozê DYA yê li Iraqê û yê Hewlêr’ê 
û payebilindên siyasî û leşkerî yên DYA’yê jî 
beşdar bûn de hate ragiandin ku wê Dunford 
piştî hevdîtinên xwe yên bi rayedarên RHK’ê û 
Bexdayê, li eniyên şer jî bigere. Di vê hevdîtinê 
de ji RHK’ê Rawêjkarê Encûmena Asayîşa 


Giştî ya Herêma Kurdistan’ê Mesrûr Barzanî, 
Wezîrê Navxwe Kerîm Sincarî, Serokê Dîwana 
Serokatiya Herêmê Felat Mistefa, Serfer- 
mandarê Pêşmerge Cemal Mihemed û hin 
rayedarên leşkerî jî beşdar bûn. 

DYA: Barzanî Serokê Kurdistan’ê yê 
rewa ye 

DYA, ku di derbarê qeyrana serokatiyê ya 
Herêma Kurdistan’ê helwesta wê dihate me- 
raqkirin, ragihand ku ew Mesûd Barzanî wek 
Serokê Herêma Kurdistan’ê yê rewa dibînin. 
Berdevkê Wezareta Derve ya DYA John Kirby, 
helwesta DYA ya di derbarê qeyrana serokati- 
yê ya RHK’ê de aşkere kir û got: “DYA, Mesûd 
Barzanî wek Serokê Herêma Kurdistan’ê yê 
rewa dibîne.” Kirby, destnîşan kir ku li gel 
nîqaşên li ser qeyrana serokatiya RHK’ê dom 
dikin jî, Barzanî erka xwe bi cih tîne û got: 

“Di destpêka rûdana qeyranê de ji ber ku em 
ji bo hin komcivînan hatin vexwendin, em bi 
dilxweşî beşdarî van komcivînan bûn. Lê belê 
di babeteke ev çend grîng de em tenê dikarin 
pêşniyazên xwe pêşkêş bikin da ku li ser xalên 
hevbeş li hev bikin. Lê belê di vê mijarê de 
tenê ew dikarin biryaran bidin û em ê jî bi 
hurmet pêşwaziya biryarên wan bikin.” 


► ►Mesrûr Barzanî: Wê kurd qurban nebin, serbixwe bibin 

Rawêjkarê Encûmena Asayîşa Giştî ya RHK’ê Mesrûr 


Barzanî di qebûla Serbalyozê Ingilîstan’ê yê li Bexda Frank 
Baker û şandeya îngilîz a li gel wî de di derbarê Kurdistan 
û herêmê de daxuyaniyên grîng da. Barzanî, anî ziman ku 
wê kurd nebin qurbanê polîtîkayên Bexda’yê û dixwazin 
serxwebûna xwe bi dest bixin. Barzanî da zanîn ku pirs- 
girêkên wan ên li gel Bexdayê bi reformên piçûk nayêne 
çareserkirin, çimku ev pisgirêkên paşxaneya dîrokî ne û 
ev pirsgirên ne tenê pirsgirêkên kurdanin yên hemû gel< 
cuda yên Iraqê ne jî. Mesrûr Barzanî wiha peyivî: 


“Li gel kuji boparastina yekbûna axa Iraqê gellek 
xebat hat kirinjî diyar bû ku maka hemûpirsgirêkan 
rejîm e û sedemê vê yekêjî rêveberiya Bexdayê ye. 
Encamnedana yebûniya Iraqê şanî me daye ku dive her 
gel mafê çarenûsa xwe bi dest bixe û kurd dixwazin ku 
êvdjoya bidestxistina mafê çarenûsê bi rêbazên aştiyane 
e. Emjî wek hemû gelên dinyayê dixwazin ku bibin 
edî dewletekê û ev mafê me ye.” 


Di ve hevdîtina ku şerê li herêmê, geşedanên siyasî û 
pêwendiyên Îngilîstan û RHK’ê jî hatin gotûbêjkirin de 
Frank Baker jî da zanîn ku tekoşîna Pêşmerge ya ku li dij 
DAIŞ’ê meşandiye RHK’ê kiriye herêma herî parastî û 
bi îstiqrar û ji ber vê yekê Hêzên Pêşmerge pîroz kir. Di 
dawiya hevdîtinê de Mesrûr Barzanî her wiha amaje pê 
kir ku di şerê li dij DAIŞ’ê de Hêzên Pêşmerge alîkariyeke 
tê nastînin û xwest ku alîkariya ji bo Hêzên Pêşmerge bê 
zêdekirin. 



Ji nû ve Peymana Stratejîlc ya YNK û PDKe? 


Li gel ku qeyrana siyasî ya RHK’ê rê li ber 
damezirandina hikûmeteke bêyî Goran veke 
jî, ji aliyekî ve birînên bûyerên tûndiyê têne 
pêçandin, ji aliyê din ve jî hewlên aktuelki- 
rina Peymana Stratejîk a PDK û YNK’ê têne 
dayîn. Di vê pêvajoya nû de nîşaneyên ku wê 
pêvajoyeke nû ya bê Goran bide destpêkirin 
diyartir dibin. 

Li RHK’ê, di van rojên ku qeyrana ser- 
okatiyê ya ku bi protestoyan tûşî tûndiyê bû, 
di bin siya operasyona Hewîceyê de maye 
de, Endamê Lijneya Serokatiyê ya PDK’ê Dr. 
Alî Teter di derbarê qeyranê de ji BasNûçeyê 
re peyivî. Teter anî ziman ku di nav partiyên 
siyasî de têgihîştina ku pêgiriya qeyranê sûd 
li tu partiyan nake çêbûye, lê belê ji niha û 
pê ve mayîna di nav hikûmetê de ya Tevgera 
Goran pêkan xuya nake. Teter got: “Nabe 
ku partiyek, hem di hikûmetê de cih bigire 
û hem jî opazisyoniyeke tûnd bimeşîne. Ger 


ku Serok Parlaman Yûsif Mihemmed dest 
ji erka xwe berde û aramiyeke siyasî peyda 
bibe, dibe ku Goran di hikûmetê de bimîne.” 

Piştî ku berpirsê YNK’ê Goran Azad li 
xwe mikur hat û got: “YNK û Goran, gel 
arasteyî rêbazên şaş kirin.” Berpirsên din jî 
di derbarê PDK’ê de peyamên erênî dan û 
peymana stratejîk a navbera PDK û YNK’ê 
xistin rojevê. Li ser vê babetê jî Alî Teter anî 
ziman ku qeyran û bûyerên ku li Herêma 
Kurdistanê rû dane jî grîngiya peymana 
stratejîk mîsoger dikin û da zanîn ku di 
pêvajoya ku ev peyman dihate cîbicîkirin de 
RHK’ê îstiqrareke siyasî û geşedaneke mezin 
pêk anî ye. 

Di derbarê operasyona Hewîce de jî Teter 
anî ziman ku ji bo DYA xeteriya sereke DAIŞ 
e û got: “Li herêmê tekane hêza ku wê DYA 
dikaribe pişta xwe bidê kurd in û ev opera- 
syon ji bo ragihandina vê yekê peyamek e.” 


YNK Peymana Stratejîk 
dîsa tîne rojevê 

Piştî xwepêşandanên negirtina mûçeyan 
û êrîşên li dij avahiyên PDK’ê, dezgehên 
fermî û yên çapemeniyê, ji ber ku Tevgera 
Goran prestîja xwe ya di nav gel de wunda 
kir, YNK’ê dest bi pêşniyazên aktûelkirina 
Peymana Stratejîk kir: Lewre derza ku li nav 
Tevgera Goran û alîgirên wê ket bala YNK’ê 
kêşa. Her çend di babeta pêşnûmayasaya se- 
rokatiyê ku erka hilbijartina Serokê Herêmê 
radestî parlamanê dikir de li gel Tevgera 
Goran sekinî be jî, piştî xwepêşandan û 
rûdanên tûndwer, YNK’ê xwe ji Goran dûr 
kir û nêzîkî PDK’ê bû. Di nav van nirxan- 
dinên ku di qada siyasî de pir têne kirin 
de her wiha tê gotin ku PDK jî erênî nêzîkî 
nûkirina Peymana Stratejîk dibe. 

Endamê YNK’ê Çavreş: Peymana 
stratejîk wek fermî têk neçûye 

Di derbarê vê babetê de Endamê Lijneya 


Serokatiya PDK’ê Alî Hisên, di axaftina xwe 
ya ji bo BasNûçeyê de amaje bi pêwîstiya 
nûkirina peymanê kir û got Peymana Strate- 
jîk li gor berjewendiyên gelê kurd e. Ji ber 
vê yekê, di vê pêvajoya xeter de li ser milên 
PDK û YNK’ê berpirsyariyeke mezin heye û 
divê peymanê ji nû ve cîbicîbikin.” 

Endamê Lijneya Serokatiya YNK’ê Mistefa 
Çavreş jî da zanîn ku Peymana Stratejîk a 
heyî wek fermî betal nebûye û di babeta 
nûkirina wê de ramanên wan û PDY’yiyan 
nêzîkî hev in. Çavreş anî ziman ku xalên bi 
nakok dikare bi diyalogê bêne çareserkirin 
û got: “Pêvajo Peymana Stratejîk li me ferz 
dike.” 

Di derbarê mijarê de Siyasetmedarê berê 
Mehmûd Osman jî bibîr xist ku aloziya 
dûrêveberî bi saya vê peymanê hatibû çare- 
serkirin, ji ber vê yekê pêwîstî bi aktuelki- 
rina vê peymanê heye û ger ku PDK û YNK 
bi hev re tevbigerin wê sûdê li aliyên din ên 
siyasîjî bikin. 

“Vejina Esad 
ji bo kurdan 


xeter e 



^ Serdana Beşar Esad a Moskova’yê tesîreke mezin li ser DYA J yê û 
hevalbendên wê kir. Her wiha ew serdan di medyaya cihanê jî de 
deng veda. Li hêla din medyaya îran’ê jî amaje bi wê yekê kir ku ew ê 
Beşar Esad di kurtedemekê de serdana Tahran’ê jî bike. 


Mehmet Salih Batirhan 


O perasyonên Rûsya’yê û di heman 

demê de operasyonên Beşar Esad ê li 
hember komên tûndrew rê li ber wê 
yekê vedike ku Beşar Esad dîsa bi hêz bibe 
û ji bo kurdan bibe xetere. Li hêla din amaje 
li ser wê yekê tê kirin ku Beşar Esad ê ji hêla 
Rûsya û Iran’ê ve tê bihêzkirin piştî komên 
tûndrew ew ê berê xwe bide Rojava. Li hêla 
din tê zanîn ku Rûsya’ya niha bi PYD’ê re di 
nava tiffaqê deye dê nerazîbûnê li hember 
êrîşa li ser kurdan nişan nede. DYA’yê ya li 
serkêşiya koalisyona navdewletî dike û êrîşî 
hewayî li hember DAIŞ’ê pêk tîne herî dawî 
li Rojhilata Navîn li hember Seddam Hûsên 
şer kiribû û di nava du mehan de 375 hezar 
leşkerên Artêşa Irakê ji holê rakiribû. Lê 
belê DYA’yê ya ku zêdetirî salekê ye li Iraq 
û Sûriye’yê li hember DAIŞ’ê bordûmana 
hewayî dike û di warê bejayî jî de piştevaniya 
komên hevalbendên xwe dike nikarîbû 20-30 
hezar endamên DAIŞ’ê têk bibe. 

Her wiha DYA’yê serkftina li hember 
arteşa nîzamî nişan da û li hember milîşeyên 
komeke tûndrew heman serkeftin bi dest 
nexist. Li gel operasyonên bê encam ê 
DYA’yê stratejiya wê û hevalbendên wê ya 
ji bo têkbirina Beşar Esad jî serkeftî nebû 
û wisa xwiya dike ku ew ê Beşar Esad li 
ser erka xwe be.Li hêla din Beşar Esadê ji 
destpêka şerê navxweyî ji sala 2011’dan û vir 
ve ji Şamê derneketibû beriya bi çend rojan 
serdana Moskova’yê kir. Serdana Beşar Esad 
a Moskova’yê tesîreke mezin li ser DYA’yê 
û hevalbendên wê kir. Her wiha ew serdan 
di medyaya cihanê jî de deng veda. Li hêla 
din medyaya îran’ê jî bal kişand ser serdana 
Beşar Esad a Moskova’yê û amaje bi wê yekê 
kir ku ew ê Beşar Esad di kurtedemekê de 
serdana Tahranê jî bike. Çapemeniya îran’ê jî 
eşkere kir ku ew ê Tahran jî weke Moskova’yê 
piştgiriya xwe ji Beşar Esad re dûpat bike û 
di encama operasyonên hewayî yên Rûsya’yê 
de Artêşa Sûriye’ye gelekî pêşketiye û rejimê 
çend gundewarên stratejik bi dest xistiye. 

Li hêla din amadekariyên hêzên kurd 
ê ji bo operasyona Reqqa û Cerablûs’ê jî 
berdewam dikin. Hêzên kurd li gel ama- 
dekariyan gelek yekîneyên xwe jî ber bi 
herêmê ve şandin. Li gel amadekariyên 
operasyonan Hevseroka PYD’ê Asya Abdul- 
lah li gel desteyekê serdana Moskova’yê kir. 
Tehlîlgerên bal kişandin ser peywendiyên 
PYD-Rûsya’yê amaje bi wê yekê kirin ku ew ê 
hevalbendiya PYD-Rûsya’yê tesîreke mezin li 
Sûriye’yê bike. 

Li Viyana’yê civîna bê encam 

Li gel şerê germ ê li Sûriye’yê wezîrên 
karê derve yên DYA’yê, Rûsya’yê, Tirkiye’yê 
û Siûdî Erabîstanê li paytextê Avûstûrya’yê 
li Viyana’yê ji bo çareserkirina qeyrana 
Sûriye’yê li hev kom bûn. Piştî civînê hat 
daxûyadin ku ji civîna çarqolî tu encam 
derneketiye. Piştî civînê Wezîrê Karê Derve 
yê DYA’yê John Kerry ji çapemeniyê re 
eşkere kir ku wan civîneke pozîtîf kiriye û 
egera wê yekê heye ku ew di hefteye dahatû 
jî de civîneke bi vî rengî pêk bînin. Li hêla 
din Wezîrê Karê Derve yê Siûdî Erebîstanê 
El Cûbeyr jî amaje bi wê yekê kir ku wan 
ji bo siberoja Beşar Esad li hev nekiriye 


û ew ê li ser kombûnan berdewam bikin. 

Li hêla din hat zanîn ku piştî kombûna li 
Viyana’yê dîplomatên DYA’yê, Tirkiye’yê û 
Siûdî Erebîstan’ê ji bo kordînasyonê li hev 
kombûne. Rûsya ji destpêka şerê li Sûriye’yê 
piştevaniya Beşar Esad dike. Tirkiye, Siûdî 
Erebîstan û DYA’yê jî tekez dikin ku divê 
Beşar Esad biçe û nabe ku ew li ser erka xwe 
bimîne. 

Ji bo operasyonên hewayî 
hemahengî 

DYA’yê û Rûsya’yê heta niha li ser mayîna 
Beşar Esad li hevnekirin. Her wiha her du 
welat ji bo hemahengiyê operasyonên hewayî 
li hev kirin. Wezereta Berevaniyê ya Rûsya’yê 
li ser mijarê daxuyaniyek belavkir û di wê 
daxuyaniyê de ragihand ku ew ê di dema 
operasyonan de balafirên her du welatan 
nêzîkî hevdû nebin û ew ê di navbera her 
du welatan de hemahengi hebe. Her wiha 
Wezareta Karê Derve ya Rûsya’yê jî amaje 
bi wê yekê kir ku ew rêkeftin ew ê rê li ber 
danûstendina leşkerên DYA’yê û Rûsya’yê 
veke û ew rêkeftin pozîtîf e. Li hêla din 
wezaretê da zanîn ku hêz û şiyana her du 
welatan a li hember DAIŞ’ê bi hêz e û ew ê bi 


hevalbendên xwe jî re di nava hemahengiyê 
de bin. Wezareta Berevaniyê ya DYA’yê jî 
daxuyand ku bi Rûsyayê re rekeftin sazkirine 
da ku li hember DAIŞ’ê operasyonên berfire- 
htir encam bidin. 

Li Helebê koçberiya penaberan 

Hat zanîn ku piştî bordûmana hewayî ya 
Rûsya’yê Artêşa Sûriye’yê jî li derdora Helebê 
operasyoneke bejayî dane destpêkirin û ji ber 
wê operasyonê ziyatir ji 100 hezar kesên sivîl 
ji ber operasyonan ji cih û warê xwe bûne. Bi 
piştevaniya Hîzbûllah û milîşeyên Şîe rejimê 
hin deverên li herêmê bi dest xistin. Ji ber 
êrîşên hewayî yên Rûsya’yê û operasyonên 
bejayî yên rejimên koçberiya xelkê herêmê 
zêde bû. Saziyên sivîl ê li herêmê dan zanîn 
ku hejmara kesên ku koçberbûne ji 100 
hezar kesî zêdetir bûye. Rejima Esad a bi 
piştevaniya Rûsya û Iran’ê dest bi operasyo- 
nan kiriye li Hûmûs, Hama, Lazkiyê û Helebê 
pêş dikeve.Rejimên li başûrê Helebê gundên 
bi navê Blas, Kefer Ubeyd ve Kefer Biş ji 
destê komên tûndrew derxistin. Serçaviyên 
komên tûndrew jî eşkere dikin ku di encama 
operasyonê de wan du tanken rejimê teqan- 
dine û gelek endamên Hîzbûllahê û leşkerên 


rejimê kuştine. 

Pûtîn: Bila hêzên kurdî û hêzên 
rejîmê bibin yek 

Li hêla din Serokê Rûsya’yê Vîladîmîr Pû- 
tin ragihand ku divê hêzên rejima Sûriye’yê 
û hêzên kurd li şerê dijî DAIŞ’ê hev bigrin. 
Serokê Rûsya’yê Vîladîmîr Pûtîn li Soçiyê 
beşdarî Civîna Kulûba Valtayê bû di ûccivînê 
de axaftinek pêşkêş kir.Vladîmîr Putin di 
civînê de ragihand ku divê hêzên rejima 
Sûriye’yê û hêzên kurd li Sûriye’yê di şerê li 
dijî DAIŞ’ê de hevgirtî bin.Serokê Rûsya’yê 
herwiha got ku beşdarbûna Rûsya’yê di şerê 
li dijî DAIŞ’ê li Sûriye’yê dê bibe destpêkek 
bo çareseriya siyasî.Herwiha Pûtin daxuy- 
and ku divê hemû aliyên Sûriyê alîkariya 
hev bikin û Sûriye’yê ji nûve avabikin. Pûtîn 
di berdewamiya axaftina xwe de bal kişand 
ser operasyonên Rûsya’yê jî û amaje bi wê 
yekê kir ku mebesta wan ew e ku komên 
tûndrew ê terorê têk bibin û ew ê aştiyê bînin 
Sûriye’yê. 

Rûsya îran û kurd ew ê Şamê vejînin 

Li hêla din Hevseroka Partiya Yekîtiya 
Demokratîk (PYD) Asya Abdullah eşkere kir 
ku li Moskova’yê ji bo vekirina ofîsa PYD’ê 
wan serlêdana fermî kiriye.Hevseroka PYD’ê 
Asya Abdullah ji ajansa Sputnikê ya Rûsya’yê 
re diyar kir ku Rêveberiya Xweser a Rojavayê 
Kurdistanê plan dike ku li çend welatan 
nûneriyeke fermî veke da ku bikaribin hinek 
xebatên hevbeş pêk bînin. Asya Abdullah her 
wiha ragihand ku wan ji bo hevkariyê xwe 
ligel Rûsya’yê xurt bikin li Moskova’yê ji bo 
vekirina ofîsa xwe weke fermî serledan kiriye. 
Pispor û tehlîlgerê siyasî Kawa Babekhanî li 
ser danûstendinên PYD û Rûsya’yê rawestiya 
û ji Bas Nûçe’yê re axivî. Di berdewamiya 
axaftina xwe de Babekhanî tekez kir ku eger 
Şam bi hêz bibe ew ê arîşeyan ji bo kurdan 
durist bike û divê kurdên Rojava xwedî 
stratejiyên ciyawaz bin. 

Rêvebirê PDK’ê Elî Teter: 

Divê PYD nêzîkî Rûsya’yê nebe 

Rêvebirê PDK’ê Elî Teter li ser danûs- 
tendina PYD- Rûsya û serdana Beşar Esad 
a li Moskovayê rawestiya û da zanîn ku 
Serokê Rûsya’yê di heman demê de bang 
li rayedarên PYD’ê û Beşar Esad kiriye û 
daxwaz kiriye ku YPG beşdarî rejimê bibe. 

Di berdewamiya axaftina xwe de Elî Teter 
amaje li ser wê yekê jî kir li Sûriye’yê tekane 
hêza li hember DAIŞ’ê şer dike YPG’ye û bi 
serperiştiya Mesûd Barzanî DYA’yê ji şerê 
Kobanê ve piştevaniya YPG’ê kirine û YPG 
li ser piyan maye. Her wiha Teter ragihand 
ku hevalbendiya bi Rûsya’yê re ew ê ne ji bo 
berjewendiyên kurdan bin û wiha berdewam 
kir: “Eger piştevaniya DYA’yê nebûya egera 
wê yekê hebû ku Kobanê biketa û ew ê ev 
yek darbeyeke mezin bûya li YPG’ê Li hêla 
din ji mêj ve ye di warê operasyonên hewayî 
de alîkariya wan dike. Herî dawî çek ji wan 
re şandin. Ji ber vê yekê nêzîkbûna PYD ya li 
Rûsya’yê tê wateya dûrbûna wê ya ji DYA’yê. 
Ev yek jî ne ji bo berjewendiya kurda ye. 

Ez hêvî dikim ku PYD-YPG-PKK xwe dûrî 
rejimên totalîer bixin û rê li ber derbas- 
bûna Pêşmergeyên Roj vekin û kiryarên 
pêkvejiyanê û di warê maf û azadiyan de hin 
gihertinan bikin. 

Berendamê serbixwe yê Amed e Haşim Haşimî: 

Kurdekî kevneşop, Nexşîbendî û Qadirî me 


Evîndar Tekîn 


S eyîd Haşim Haşimî ku di hilbi- 
jartinên 7’ê Hezîranê de ji ber ku 
di rêza 3. a AKP’ê de namzet bû 
nehatibû hilbijartin, di roja dawî ya maw- 
eya temambûna serlêdanên namzetiya 
hilbijartinên î’ê Mijdarê de biryar da ku 
wek namzetê serbixwe yê Amedê beşdarî 
hilbijartinan bibe. Haşimî da zanîn ku ji 
bo siyaseta xwe ya azadîxwaz, aştîxwaz û 
bi temsîliyeta li ser esasên kurdîtî, misil- 
mantî û Nexşîbendîtiyê bimeşîne, wî bir- 
yar daye ku wek namzetê serbixwe beşdarî 
hilbijartinan bibe. Haşîmî ji bo HDP’ê û 
AKP’ê got: “Ji ber her dû alî jî bi zimanê 
şer diaxivin min serlêdana namzetiyê li 
wan nekirî ye.” Haşîmî di derbarê serdana 
Serokê Rêveberiya Herêma Kurdistanê 
Mesûd Barzanî de jî da zanîn ku Barzanî 
ji ber têkçûna pêvajoya aştiyê pir xemgîn 
bûye. 

Parlamenterê Berê yê Amedê yê AKP’ê 
Seyîd Haşim Haşimî ku di serdemên 20 û 
21’ê de wekîltiya AKP’ê kiribû û di hilbijar- 
tina 7’ê Hezîranê de namzetê rêza 3. a lîsta 
AKP’ê ya Amedê de bûbû namzet, lê belê 
nehatibû hilbijartin, vê carê ji bo hilbi- 
jartinên î’ê Mijdarê bû namzetê serbixwe 
û dest bi xebatên xwe yên hilbijartinan kir. 
Haşîmî, di hevpeyvîna li gel BasNûçeyê de, 
di derbarê serdemên parlamenteriya xwe 
ya AKP’ê de nirxandinan kir. Haşîmî, anî 
ziman ku piştî sala 2002’an, AKP’ê di warê 
çareseriya pirsgirêka kurd de gavên baş 
avêtine û wî jî piştgirî daye vê pêvajoyê. 
Haşimî balê kêşa ser pêwendiyên Tir- 
kiye û RHK’ê jî û da zanîn ku bi armanca 
lihevanîna Tirkiyeye û RHK’ê ew helwesti- 
yaye û di vê hewla xwe de ew bi ser ketiye. 
Haşîmî wiha peyivî: 

“Siyaset tiştekî nazik e. Wê demê Serok 
Barzanî gotibû ku ‘Seyîd Haşimî kesekî 
xêrxwaz e. Çawa tê li Hewlêrê hikûmeta 
AKP’ê diparêze û diçe Enqereyê RHK’ê 
diparêze?’ Bi rastî jî min siyaset bi vî awayî 
meşand û bi ser ketim. Piştî vê serkeft- 
inê min ji bo çareseriya pirsgirêka kurd 
xebatan meşand. AKP, bi niyeteke baş dest 
bi vê pêvajoyê kir, lê belê, di encamê de 
pêvajo xitimî. Ji bo xwîn nerije û destkefti- 
yên heyî têk neçin ez bûm namzetê AKP’ê. 
Ji ber ku hilbijartineke konjonkturî bû û 
AKP’ê qeyranên siyasî yên ku ji Roboskî 
destpê kirin û bi Kobanî û bi teqînên li 
avahî û mitîngên HDP’ê dewam kir, nekarî 
bi rê ve bibe û di 7’ê Hezîranê de wunda 
kir.” 

‘Kurdekî kevneşop, Nexşîbendî û 
Qadirî me’ 

Haşimî anî ziman ku wî beriya 30 
salan çi gotibe niha jî wê dibêje û got: 


^ "Dema ez şaredarê Cizîrê yê Partiya Refahê 
bûm, min meseleyên ku kesî nikaribû qala wan 
bikira min dihanî ziman. Min gelek astengî 
kêşa û gef xwarin, lê ez ji ya xwe nehatim 
xwarê. Ji DEP’ê heta pêvajoya îro nas û dostên 
min di nav vê partiyê de hene û di rojên teng 
de min her alîkariya wan kirî ye." 


“Siyasetmedarinên kurd hene ku li kîjan 
partiyê siyaset kiribin li gor wê partiyê 
xwe diguherînin, lê belê ez ne ji wan im. 

Ez kurdekî kevneşopî me, xwedî ocax im, 
Nexşîbendî û Qadirî me.” Haşimî, anî zi- 
man ku siyaseta çepgir, bi pirsgirêka kurd 
re mijûl bûye, lê belê di maweya 100-150 
salan raboriyê de kesayetên oldar ên wekî 
Şêx Ubeydullah, Şêx Şeîd, Seyîd Riza, 
îhsan Nûrî Paşa, Mela Mistefa û yên din, li 
ser meseleya kurdîtiyê têkoşiyan e û dom 
kir: 

“Dema ez şaredarê Cizîrê yê Partiya 
Refahê bûm, min meseleyên ku kesî ni- 
karibû qala wan bikira min dihanî ziman. 


vegera wan jî min kir.” 

Haşimî bibîr xist ku di dema parlamen- 
teriya Amedê de jî Serokatiya Lijneya 
Koça Navxweyî ya Parlamenê kiriye û di 
dîroka Tirkiyeyê de yekem car Lijneyeke 
Parlamenê gotiye; ‘Em daxwaza maf- 
dayîna nasnameya kurd dikin û dixwazin 
azara li ser baweriyê bê rakirin.’ û ji ber vê 
yekê gellek gef lê hatine xwarin, lê belê wî 
paşve gav nehavêtiye û 76 raportên grîng 
radestî dewletê kirine. Haşimî da zanîn 
ku wê demê ji ber ku di raportekê de ji 
Kurdistana Başûr re serxwebûn, ji Bakur 
re jî daxwaza mafdayîna kurdan kiriye 
bûye manşet û li ser vê yekê parlamanê, 


Min gelek astengî kêşa û gef xwarin, Lê rûniştineke nepen pêk aniye. Heşîmî wiha 


pêvajoya îro nas û dostên min di nav vê 
partiyê de hene û di rojên teng de min her 
alîkariya wan kirî ye. Bi armanca ku zilm 
û zorên li ser Orhan Dogan û siyasetm- 
edarên din protesto bikim, ez çûm ser 
otobosa wan û min wan kiryaran şermezar 
kir.” Haşimî, balê kêşa ser salên 91’an a 
dema koça kurdên Başûr û got: “Di wê 
demê de ji ber ku min Partiya Refahê ji bo 
lawazkirina pergala zordest wek şansekî 
didît, ez beşdarî wê bûm. Dema ku 700 
hezar kurdên Başûr koçî Tirkiyeyê kirin ez 
Serokê Lijneya Koçberiyê bûm. Min ji wan 
re li Silopyayê kamp ava kir û plansaziya 


- 

ez ji ya xwe nehatim xwarê. Ji DEP’ê heta dom kir: “Ji bilî van di dema parlamen- 


teriya AKP’ê de jî min gellek xebatên bi vî 
rengî pêk anî. Ger ez di partiyeke din de 
bûma, min ê nekariya van xizmetan bikim. 
Tenê partiyeke wek AKP’ê ku ji hemû 
deverên Tirkiye û Kurdistanê dengan 
wergirtiye û bi serê xwe bûye desthilatdar 
dikaribû hemû dezgehên dewletê qanî bike 
û pirsgireka kurd çareser bike. Ev ji bo 
AKP’ê şansek bû, lê bi kar neanî.” 

‘Gelê kurd naçar nîn e’ 

Haşimî qala armanca xwe ya vê hilbi- 
jartinê jî kir û got ku wî xwestiye peya- 
mekê bide ku kurd neçar û bêalternatîf 


nînin û wisa domand: “Di siyasetê de divê 
her kes azad be ne bi zordariyê. Di serê 
min de ev e ku bi perspektîfeke baş, bi 
siyaseteke objektîf li ser esasê kevneşopî 
bimeşim. Mesele biserketin nîne, sekn e. 
Siyaset tenê li meclîsê naye kirin. Armanc 
ev e ku em bikaribin siyaseteke bi serûber 
ne maceraperest, ne li ser siyasetên rojanî 
tiştin bê kirin. Piştî tifaqa kurdan a hilbi- 
jartinê ku AKP’ê têk bir û HDP ji bendavê 
derbas kir diviyabû siyaseta aştiyê bihata 
domkirin. Gelek mirov hene ku ji ber şer 
û pevçûnan ji HDP’ê xeyidiye û berê xwe 
nadin AKP’ê jî. Ewhilbijêr ji namzetiya 
min gelekî bextewar in.” Haşimî got ku di 
siyasetê de temsîliyet gelekî girîng e û divê 
gelê kurd profîlên namzetan bidin ber hev 
û got: “Ez ji kurdîtiyê hatime û li Bakur ji 
alîgirên hemû partiyan hurmetê dibînim. 
Bang li miletê dikim ku bila dengê xwe 
bidin min bi taybetî jî ji alîgirên AKP’ê ên 
dilpak re. Girîngtirîn tişt ev e ku gelê kurd 
divê netirse û biçe ser sendoqan. Meseleya 
min ev e ku dengekî azad, avakar ne xirak- 
er, dengekî aştîxwaz û temsîliyeta li ser 
esasên kurdewar û kevneşopî derînim.” 

6 Ji ber xirabûna pêvajoyê Barzanî 
gelekî xemgîn e’ 

Haşim Haşimî ku beriya demekê çûbû 
serdana Serokê Herêma Kurdistanê 
Mesûd Barzanî diyar kir ku di hevdîtinê de 
Barzanî ji ber xirabûna pêvajoya çare- 
serkirina pirsgirêka kurd gelekî xemgîn 
bûbû lewre hem di vê pêvajoyê de hem 
jî di rizgarkirina Kobanî de wî rola xwe 
lîstiye. Haşimi got ku Barzanî ji bo yekîtiya 
kurdên her çar perçeyên Kurdistanê xebitî 
lê mixabin di meseleya kurdayetiyê de 
tiliyên dewletên cînar tim dikevine navê 
û got: “Bi baweriya min di nav aloziya 
heyî de jî tiliyên îranê tê de ne û Barzanî 
piriya ku xwedî ezmûneyê ye qedrê aştiyê 
jî dizane, xirabiya şer jî dizane. Divê hemû 
partiyên Kurdistanê siyasetên xwe bi 
aqilane bimeşînin û bila biçin cem Bar- 
zanî û sûde ji ezmûneyên wî werbigirin. 
Barzanî ne tenê serokê Dihok û Hewlêrê, 
serokê hemû Başûrê Kurdistanê ye. Divê 
vê hurmetê jî bidinê, guhê xwe jî bidinê” 

D i stratejiya netewî ya Rûsya a 
sedsalên 19’an de, avên germ, 
yanê Derya Spî, Kendawa 
Basra û Derya Sor cîhekî taybetî digirt. 
Ji bo vê yekê Artêşa Rûs di navbera 
salên 1813 û i823 ? an de Gurcistan, Er- 
menistan û Bakûrê Azarbaycanê dagir 
kiribû. Rûsan berî Qafqasya dagirbikin, 
kurdan jî naskiribûn. Di şerê bi os- 
maniyan re, di sala 1829’an de rûsan ji 
serhedê lîwayekî leşkerên kurd derxist- 
ibûn. Paşa yê Qersê yê kurd Qasim Beg 
û serleşkerê Rûsan Melikov peymanekî 
dostanî çêkiribûn. Bi gotina efserê rûs 
Olşanski, u di wî şerî de kurdên Serhedê 
dostên rûsan bûn.” 

Dêstpêka têkiliyen rûs û kurdan wiha 
bû. Çar Nikolayê dûyem di şerên li 
dijî osmanî û farisan dixwest kurdan 
wek hêzekî îhtiyadî bikarbîne. Wî di 
sala i889 ? an de Evdilrezaq Bedirxan, 
Seyîd Taha û hinek serekeşîrên wê 
demê vexwedibû Rûsya’yê. Rojhilatê 
Kurdistan’ê, yanê kurdên îran’ê, di 
têkiliyên rûs û kurdan de xwedî rabirdû 
û ezmûna kevintir in. 

Di sedsala 17’an di akademiyên 
leşkerî de derbarê Kurdistan’ê de agahî 
didan efserên rûs. Di sala 1778’an li 
Petersburg’ê ferhengekî kurdî-rûsî 
hatibû belavkirin. Bi destpêka sedsala 
18’an de, di nav rûs, osmanî û farisan 
de şer destpêkir. Ji ber vê yekê têkiliyên 
rûs û kurdan jî geş bûbû. Kurdistan li 
ser rêya Rûsya bû. Di şerên navbera 
wan dewletan de kurd û rûsan têkilî, 
dostanî û dijmintî danîn. Ev têkilî di 
hemû warê jiyanê ê wek bazirganî, olî, 
çandî, leşkerî û civakî de geş bû. 

Rûsya li Bakûrê îran’ê û li Rojhilatê 
Kurdistan’ê gelek rêyan çêkiribû û 
mîsyonên dîplomatik vekiribû. Di 
sala 1913’an de bi rêya Simko û Ev- 
direzaq Bedirxan li Xoy’ê dibistanekî 
û li Urmiye’yê jî çapxaneyekî vekir- 
ibûn. Perwerde bi zimanê kurdî û bi 
tîpên krîlî bû. Balyozê Rûsya yê Şam’ê 
Şahovskî wek berpirsê Kurdistan’ê 
hatibû tayinkirin. Kurdansê mezin Mi- 
norski di salên şerê yekem de, qonsolê 
Rûsya yê Rojhilatê Kurdistan’ê bû. 

Piştî salên i8oo ? an ku Petersburg bû 
navenda Kurdolojiyê û kurdnasên wê 


Li bin sîbera dîrolcê Rûsya û Başûrê Kurdistanê-3 


Rûsya û Rojhilatê Kurdistan’ê 




demê Berezîn, Lerx, Pallas, Guldenstet 
û Jaba derbarê zimanê kurdî de ber- 
hemên giranbiha pêşkeş kirin. Efserê 
rûs Ayranov di sala I900 ? an de bi navê 
‘Di şerê navbera Rûs, îran û Tirkan de 
Kurd’ berhemek çapkiribû. 

Di pêvajoya Şerê Yekem de di 
navbera rûs û kurdan de bûyerên xirab 
jî qewimîn. Kurdên ku di bin bandora 
xelîfê osmanî de bûn li Mahabadê 
qonsolê Rûs kuştibûn. Piştî vê bûyerê 
leşkerê Rûs ketiye bajêr û tevkujiyekî 
pêk anîbû. 

Piştî salên şoreşa Oktoberê û Şerê 
Cîhanê yê Yekem têkiliya rûs û kurdan 
rengekî din girt. Di dema Sovyet’ê de 
bi sedan berhemên Kurdolojiyê hatin 
afirandin. Wek mînak di navbera salên 
1940 û 1984’an de li Sovyet’ê li ser 
kurdan 75 doktora hatine amedeki- 
rin. Ji bo Sovyet, kurdan baş nasbike 


tet 


Kremlîn’ê ji akademiyê îstîfade dikir. 

Sovyet li Rojhilatê Kurdistan’ê 

Rûsya di sala 1916’an de tevlî Pey- 
mana Sykes-Picot bûbû ku Kurdistan 
li gor wê hatibû dabeşkirin. Lê piştî 
şoreşê Bolşewîk ji vê peymanê vekişiya. 
Berbi salên 1940’an careke din têkiliya 
Sovyet’ê bi Kurdistan’ê re destpêkir. 
Perçê ku herî nêzî van heviya bû 
Rojhilatê Kurdistan’ê bû. Artêşa Sor ji 
bo rê li Almanya bigre di 25’ê Tebexa 
sala 1941’an de bakûrê îran’ê dagirkir. 
Leşkerên Sovyet’ê li nezî Eşnewiye û 
Meyanduawê sekinîn û li bajarên Xoy, 
Urmiye, Mako û Şahbûrê bicîh bûbûn. 
Piştî dagirê ji bo têkiliya bi kurdan re 
çend efser wezîfedar kiribûn. Serokê vê 
komê Gene-ral Atakşiyof bû. Gaza- 
lyof, Selahadin Kazimof, Fetullahof, 
Haşimof, Yarmakof û Dr. Samedof di 


nav vê komê de bûn. Ew hemû azerî 
bûn û heta rûxandina Komara Kur-dis- 
tan li heremê mabûn. Di nav vê komê 
de Caferov kurd bû. KGB’ê jî di sala 
1941’an de bi kurdan re têkilî danîbûn. 
Dû ajanên bi navê Abdulahov û Heciov 
hatibûn Kurdistan’ê. 

Dema ku Artêşa Sor hat Kurdistan’ê 
bi Qazî Mihemed re têkili danîn û 
wî revebiriya bajêr girt stûyê xwe. 
Sovyet’ê di nav Kurdên Rojhilat de li 
serokekî bibandor digeriya ku bi saya 
wî bi Kurdan re mûxatab bibe. Artêşa 
Sor xwe wek dostê kurdan nîşan dida. 
Sovyet ? ê li Urmiyê konsolxaneyekî 
vekiribû. Konsol li jêr fermana Mîra- 
lay Caferov de bû. Serbazê Artêşa Sor 
Caferov jî kurd bû û di nav kincên 
kurdî de digeriya. 

Di dawiya sala 1941’an de Sovyet’ê 
ji Kurdan xwest ku heyetekî bişînin 
Bakû’yê. Li ser vê yekê şandekî ji 30 
kesî pêkhatî di dawiya sala 1941’an de 
çûn Bakû’yê. Di heyeta kurd de Qazî 
Mihemed, Seyfî Qazî, Mecîd Xanê 
Miyandûawî, Mîr Esed Elî Agayê Bû- 
kanî, Emer Elî Yar, Reşîd Beg Herkî û 
Taha Zêro Beg, Seyîd Mihemed Sidîqê 
Şemzînî, ji eşîra Hesen Hinar Şikak û 
Hesen Têlo Şikak, ji eşîra Musa Xan 
Zerza, Hecî Qerenî Axa Mameş û Kek 
Hemze Nalûs Mameş, Nûrî Begza- 
de, Ahmed Beg Feyzullahbegiyan û 
Beyazîd Axa Kevork hebûn. 

Şanda kurd pêşiyê çû Tebrîzê û li wir 

















BasNÛçe 26 Cotmeh - 02 Mijdar 2015 


LÊKOLÎN 07 


tevî General Selîm Atakşiyov bi trênê 
berê xwe da Bakû’yê. Di van rojan de 
kurdekî Mîrlîwayê Artêşa Sor bi navê 
Samed Siyamend li bere ya şer de, 
wek ’Qahramanê Lenîngradê’ hatibû 
ragehandin. Ev yek di nav kurdan de 
bûbû cihê şanaziyê. Efserên Artêşa Sor 
jî ji ber vê sedemê sempatiya xwe li 
beramber kurdan diyar dikirin. 

Di sala 1942’an de Komela Jiyanew- 
eyî Kurdistan (JK) li bajarê Mahabad’ê 
hati-bû avakirin ku ev rêxistineke nîv 
legal bû. Bi daxwaza kurdan, Sovyet’ê 
jî li Maha-bad’ê bi navê, Anjomanî 
Farhangî Kurdistan û Şurawî, kome- 
leke vekiribû. Ew komele bûbû 
nawenda JK’ê. Wê demê Mahabad ne 
di bin dagirê de bû. Di sala 1945’an 
de bi zexta Sovyet’ê, hikûmeta îran’ê, 
Qazi Muhamed wek dadgerê herema 
Kurdistan’ê tayîn kir. Di van rojan 
de Qazî bûbû serokê JK’ê jî. Sovyet’ê 
berî Qazî, ji bo vî karî ji serokê eşîra 
Şikakan, Dehbokran û Mameşan re 
peşniyaz biribû, lê wan xwe nedabû ber 
vê yekê. Di Gulan a 1945’an de Gen- 
eralê Artêşa Sor Atakşiyov, xwest ku 
Qazî, bi şandekî biçe Sovyet’ê û li ser 
pirsa kurdan bi rayedarên Sovyet’ê re 
biaxive. 

Siyaseta tûranîst ya Bagirov 

Moskova’yê, Serokê Azarbeycan’ê Ba- 
girov wek berpirsê siyaseta Kurdistan’ê 
û têkildarê bi kurdan de tayîn kiribû. 
Bagirov Tûranîst bû û dixwest ku Kurd- 
istana îran’ê wek heremeke otonom bi 
Azarbaycana Mezin ve girêbide. Bagi- 
rov di heman dîdarê de, kurdên îran’ê li 
dijî Barzaniyan îqaz kiribû. Lê belê Qazî 
û hevalên wî armanca wî dizanibûn û 
guh nedan Cafer Bagirov. 

Di vê hevdîtinê de Bagirov soz dabû 
ku wê çek û cepxanê ji bo hêzên kurd 
bişînin û 80 xortên kurd li Zanîngeha 
Tebrîz’ê û di akademiya leşkerî ya 
Baku’yê de bi cîh bikin. Piştî vegera 
şande ya kurd, hikûmeta Sovyet’ê 
8.200 heb tifingên Bruno û çapx- 
aneyekî mezin dan kurdan. Ev çek li 
eşîrên heremê de hatibû belavkirin. 

Piştî hatina çapxaneyê jî bi navê Kurd- 
istan 2 govar, Hawarî Kurd, Hawarî 
Niştiman, Halala û Gir û Galî Men- 
dalan çendîn weşanên peryodîk û bi 
dehan pirtûk hatibûn belavkirin. Dîsa 
sînemayeke seyar li herêmê digeriya û 
filmên welatparêziyê û bi taybetî filmên 
li ser şoreşa Sovyet’ê nîşandida. Di 
vê navberê de di 16’ê Tebax a 1945’an 
de Partiya Demokratîk a Kurdistan’ê 
hatibû damezirandin. 

Hatina Barzaniyan bo Rojhilat 

Di wan rojan de Mele Mistefa Barzanî 
tevî eşîra xwe hatibû Rojhilatê Kurdi- 
stan’ê. Di sala 1945’an de Barzanî û 
Rêxistina Hîwa li Başûr ji bo mafên 
netewî serhildabûn. Di demek kin de 



Ji deşta Hewlêr heta Duhok’ê xaka 
Kurdistan’ê ji Artêşe îraqê hatibû paqi- 
jkirin. Di pevçûnên ku çend meh domi- 
yan de hêzên Kurd derbeyên mezin li 
Artêşa iraq’ê xistibûn. Lê belê Artêşa 
Îngîlîz bi alîkariya hin eşîrên kurd 
mudaxeleya serhildanê kiribû. Mele 
Mistefa ji bo ku di nav kurdan de şerê 
navxeyî dernekeve û sivîlan ji balafirên 
Brîtanya biparêze, biryara koça Ro- 
jhilatê Kurdistan’ê dabû. Hijmara pen- 
aberan nezî 10 hezarî bû. Hêzên Barzan 
berî ku derbasî îran’ê bibin, bi rêya 
Seyît Evdila Geylanî û Şêx Evdila Zîno 
bi rayedarên Sovyet’ê re têkilî danîbûn. 
Efserên Sovyet’ê hatina Barzaniyan 
erêkiribûn. Efserên kurd îzzet Evdilezîz 
û Mistefa Xoşnav jî ku endamên Hiwa 
bûn, li Tebrîz’ê bi rayedarê Sovyet’ê 
Dr. Samedov re têkili danîbûn û ji bo 
hatina Barzaniyan Moskova’yê agahdar 
kiribûn. Piştî ku Mele Mistefa derbasî 
Rojhilat bû, rayderên Sovyet’ê ji wî 
rica kirin ku demekî ji çavan dûr keve. 
Li ser vê yekê Mele Mistefa tevî hin 
şerwanên xwe qasî dû mehan li herema 
Serdeşt li gundê Mîrava bicîh bû û paşê 
derbasî Şîno bû. Mele Mistefa wek ser- 
fermandarê Hêzên Komara Kurdistan 
hatibû tayînkirin û rutbeya genaraliyê 
dabûn wî. 

Damezirandina Komara 
Kurdistan’ê 

Di 22 Rêbendan a 1946’an de li mêr- 
ga Çarçira li bajarê Mahabad’ê Komara 
Kurdistan’ê hat daxuyandin. Di mer- 
asimê îlankirina Komara Kurdistan’ê 
de 3 ser-bazên Artêşa Sor jî amade bûn. 
Nûnerê Sovyet’ê Yarmakov ji dûrî ve di 
hindirê jîpa xwe de merasima komarê 
temaşe dikir. Berî ragehandina komarê 
Qazî li Tebrîz’ê, bi nûnerên Sovyet'ê 
re peymanek mor kiribû û tû astengî 
li ber kurdan nîn bû. Azeriyên îran’ê jî 
berî kurdan komara xwe ragehandibûn. 
Komara Kurdistan’ê bi Sovyet û 
Azarbaycanê re bazirganî dikir. Ji bo 
bazirganiyê şirketeke bi navê ‘’Tûrûkî” 
hatibû damezrandin. Di sala 1946’an 
de 2 milyon kilo titûn bi 800 hezar 
dolarî firotibûn Sovyet’ê. Di 23 Cotmeh 



a 1946’an de bi nabençîtiya Sovyet’ê di 
navbera Azarbaycan û Kurdistan’ê de 
peymaneke dostanî û piştgiriyê hatibû 
morkirin. 

Vekişîna Sovyet’ê ji îran’c 

Li gor peymana navbera 
Amerîka û Brîtanya divêbûya arteşen 
biyanî ji îran’ê vekişiyana. Amerîka û 
Brîtanya jî li ser Sovyet’ê zexta vekişînê 
dikirin. Mos-kova’yê ji mêj ve çavberda 
bû dewlemendiyên Azarbaycanê û 
dixwest ji rejima îran’ê mafê derxistina 
petrol û gaza derya Xezer’ê bistîne û li 
îran’ê nifûza siyasî bidestbixe. Di destê 
Sovyet’ê de sê qertên sereke hebûn. 

Yek ji qertê destê Sovyet’ê Kurdistan 
bû. Kurd herçend bi Sovyet’ê re bi qasî 
azeriyan ne germbûn jî, li dijî reji-ma 
îran’ê muhtacê Sovyet’ê bûn. 

Piştî ku Artêşa Sor ji îran’ê vekişiya 
di navbera hêzên kurd û Artêşa îran’ê 
de li herema Mameş’ê çendîn car 
şerên giran derketin. Di 20 Hazîran a 
1946’an de Qonso-losê Sovyet’ê yê li 
Urmiyê, notayekî da Qazî Mihemed û 
bi tundî vê êrişa kurdan pro-testo kir. 
Pêşaweyê kurd naxdixwest hêviya xwe 
ji Moskova’yê bibirre û êrişan da seki- 
nandin. Artêşa îran’ê bi çekên Brîtanya 
û Amerîka êriş biribû ser Azarbaycan 
û Kurdistan a ku damezirandina wan ji 
aliyê Sovyet’ê ve hatibûn teşwîkkirin û 
parastin. 

Li gor peymana Tehran’ê ji bo 
çareseriya pirsgirikên Azarbaycan û 
Kurdistan’ê wê Moskova navbençîtî 
bikira. Piştî vekişîna Artêşa Sor jî 
meclîsa îran’ê Peymana Sovyet û îran’ê 
betal kir. Serokwezîr Kawam Sultana jî 
ku bi vê peymanê morkiribû, ji kar hat 
dûrxistin. Bi vî awayî Stalîn ji alî Şah ve 
hatibû xapandin. 

Piştî ku Artêşa Sor di 9’ê Gulanê 
de ji îran’ê vekişiya, di 15^ Gulanê 
de jî Artêşa îran’ê har ser sînorê 
Kurdistan’ê. Li çiyayê Memêşan di 
navbera aliyan de şerên giran qewimîn. 
Artêşa îran’ê pêşiyê êrişê ser Azarbay- 
canê kir. Di 16’ê mijdarê de 20 hezar 
leşkerên Şah êrişê Komara Azerbey- 
canê kir. Li Tebrîzê nêçîra komunîs-tan 
destpêkiribû. Bi sedan komunîst ji alî 


rejimê ve hatin kuştin. Sovyet’ê jî li ser 
sînor, li bakûrê çemê Arasê tevkujiya 
komunîstên hevkarên xwe temaşe dikir. 

Di vê navberê de Mele Mistefa 
Barzanî bê fermana rayedarên komarê 
şerwanên xwe li ser xeta rêya Bokan 
û Mahabadê komkiribû û ji bo paras- 
tina bajêr ketibûn sengeran. General 
Hûmayûnî, şertê vekişîna şerwanên 
Barzanî danîbû ber Qazî. Li ser vê yekê 
Qazî Mihemed ji Barzaniyan daxwaza 
teslîmkirina Mahabad’ê kir. Mele Mis- 
tefa xwest ji bo berxwedanê rayedarên 
komarê qayilbike jî wan biryara xwe 
ne-gurert. Bi vî awayî Mele Mis- 
tefa hêzên xwe ji Mahabadê vekişand. 
Artêşa îran’ê piştî vekişîna Barzaniyan 
bêpevçûn, roja 17’ê Kanûnê derbasî nav 
Mahabad’ê bûn. Serpêhatiya Komara 
Kurdistan’ê piştî 14 mehan bi vî awayî 
bidawî bûbû. Mele Mistefa digot: 
”Esasen Artêşa îran’ê kurdan têk nebir, 
Brîtanya û Amerîka, Sovyet’ê kurdan 
têkbirin.” 

Bi wî avayî kurdên Rojhilat di nav 
dengeyên reelpolîtîkê de hatibûn feti- 
sandin. 



Pişti ku Mele Mistefa der- 
basî Rojhilat bû, rayderên 
Sovyet’ê ji wî rica kirin ku 
demekî ji çavan dûr keve. 

Li ser vê yekê Mele Mistefa 
tevî hin şerwanên xwe qasî 
dû mehan li herema Serdeşt 
li gundê Mîrava bicîh bû û 
paşê derbasî Şîno bû. Mele 
Mistefa wek serfermandarê 
Hêzên Komara Kurdistan 
hatibû tayînkirin û rutbeya 
genaraliyê dabûn wî. 








08 hevpêyvîn 


BasNÛçe 26 Cotmeh - 02 Mijdar 2015 



Serokê PSK’ê Mesûd Tek: 


Emê paradîgmaya xv 


> Çîroka legalîzebûna PSK’ê nêzîkî 22 sal berê destpê kir. Di navbera van salan de PSK 3 kongre pêk 
anî û di van kongreyan de ji bo legalîzebûnê gellek nîqaş û pêşniyaz hatin kirin. Lê belê ev pêşniyaz 
di kongreyên me de nehatin erêkirin û em îllegal man. Axir di Kongre ya 7. a PSK’ê ya 2003’an de 
me biryar da ku em di Kongre ya 8. de li ser mijara legalîzebûnê bi berfirehî rawestin û nîqaşan 
bikin. Bi vê mebestê me di Kongre ya 8. de bîr û rayên endamên hemû leqên partiya xwe wergirt. 


Kalê Badî 


P artiya Sosyalîst a Kurdistan’ê (PSK) 
ku yek ji kevntirîn partiyên Kurd- 
istanî ye, piştî nîqaşên 22 salan, di 
Kongre ya xwe ya 10’an de biryar da ku 
dest bi pêvajoya legalîzebûnê bike û bi ber- 
nameyeke aktuel êdî siyaseta xwe di qada 
legal de bimeşîne. Sekreterê Giştî yê PSK’ê 
Mesûd Tek, guherîna bernameya PSK’ê 
wek ‘pêdiviya serdemê’ destnîşan kir û anî 
ziman ku bi vegera şexsê wî ya Kurdistan’ê 
pêvajoya legalîzebûna PSK’ê destpê kirî 
ye. Mesûd Tek di derbarê siyaseta Bakur 
û Tirkiye’yê, pêwendiyên wan ên li gel 
partî û rêxistinên din ên Kurdistanî, şerê 
li Rojhilata Navîn û rola Başûr û Rojava 
û gellek babetên din de nêrînên xwe û 
rîwangeya PSK’ê bi BasNûçe’yê re parve 
kir. 

‘Legalbûn bi vegera 
min dest pê kir’ 

Pêvajoya biryara vegera we ya 
Kurdistan’ê û legalîzebûna PSK’ê 
çawa bû? 

Çîroka legalîzebûna PSK’ê nêzîkî 22 
sal berê destpê kir. Di navbera van salan 
de PSK 3 kongre pêk anî û di van kon- 
greyan de ji bo legalîzebûnê gellek nîqaş û 
pêşniyaz hatin kirin. Lê belê ev pêşniyaz 
di kongreyên me de nehatin erêkirin û em 
îllegal man. Axir di Kongre ya 7. a PSK’ê 
ya 2003’an de me biryar da ku em di 
Kongre ya 8. de li ser mijara legalîzebûnê 
bi berfirehî rawestin û nîqaşan bikin. Bi 
vê mebestê me di Kongre ya 8. de bîr û 
rayên endamên hemû leqên partiya xwe 
wergirt. Piştî vê xebatê me Kongre ya xwe 
li dar xist. Lê di vê kongreyê de jî biryara 
legalîzebûnê nehate stendin û dîsa me 
biryar da ku di Kongre ya 9. de em dîsa li 
ser vê mijarê rawestin û çi erênî çi neyênî 
em hemû ramanên endaman werbigirin. 
Axir di Kongre ya dawî de piraniya enda- 
man ragihandin ku êdî dema legalîzebûna 
PSK’ê hatiye û divê hemû kar û xebatên 
partiyê ji bo legalîteyê bêne veguhestin. 
Kongreyê ji bo cîbicîkirina vê biryarê jî 
mekanîzma saz kir; Wê çawa, bi çi şêweyê 
û bi kê re legalîzebûn bê kirin? Ji bo van 


pirsan kongreyê di 11 xalan de biryar 
wergirt. Yek ji 11 xalên biryaran ew bû 
ku, ‘Divê komîteyên navendî 2 salên piştî 
kongreyê karê legalîzebûna partiyê temam 
bike. Beriya ku ew dem temam bibe, yanî 
bi ser Kongre ya 10. ve salekî û çar meh 
derbas bû ev xebat hatin cîbicîkirin. Li gor 
biryarên me, pêvajoya legalîzebûna PSK’ê 
bi hatina min dest pê dike. Piştî hatina 
Amed’ê, me bi nûnerên hemû rêxistin û 
komîsyonên xwe re civîneke berfireh pêk 
anî daku em dest bi pêvajoya legalîzekirina 
PSK’ê bikin. Di 18’ê vê mehê de li gel 
komîteyên navendî me ji 80 kesan meclîsa 
encûmenan pêk hanî. 


‘Sosyalîzm piştî azadiyê’ 

Bi hatina we û bi destpêka pêvajoya 
legalîzebûna PSK’ê hûn ê hewl 
bidin ku li Bakur guherîneke çawa 
çêbikin? 

Çawa ku heta îro armanca PSK’ê ya 
sereke bidestxistina mafên netewî yên 
gelê kurd be, ji îro pê ve jî wê armanca 
me ya sereke ev be. Ji bo me ya herî grîng 
bi civakeke demokratîk re azadbûna 
Kurdistan’ê ye. Piştî azadbûnê mirov dik- 
are qala sosyalîzmê bike. Welatekî heta ku 
bindest be û azad nebûbe û di nav civaka 


wê de demokrasî bi cih nebûbe, nabe ku 
Niha li gor yasayên Tirkiye’yê pêva > qala sosyalîzmê bike. Li Tirkiye’yê, ji bo 
joya legalîzebûna PSK’ê di çi rewşê dema niha em azadbûna gelê kurd di fed- 
de ye? * w erasyonê de dibînin. Wek hemû neteweyên 

Ji ber ku biryarên Kongre ya PSK’ê jî din, mafê kurdan jî heye ku çarenûsa xwe 

pêvajoya legalîzebûnê temam nebûye, heta diyar bike. Lê belê wek PSK, em mercên 


niha me serlêdana fermî nekirî ye. Ji bo 
vê pêvajoyê, yek ji biryarên me jî ew bû 
ku em hin xalên bernameya PSK’ê realîze 
yan jî rojane bikin; Lewre her çiqas me 
di kongreyan de hin xalan guhertibe jî 
bernameya partiya me bernameya Kongre 
ya 1993’an e. Lê em dixwazin bernameyê 
bi tevahî li gor şert û mercên îroyîn û li gor 
esasên partiyeke legalîzebûyî binirxînin û 
rojane bikin. Xalên ku li dema îroyîn nag- 
oncivin bêjing bikin. Bêguman ji bo hemû 
ev xebatan dem divê. 

Em e betir gringi bidine 
serxwebûnê’ 


Kurdistan, Tirkiye’yê û herêmê û pêwendi- 
ya Tirkiye û Ewropa û dinyayê li ber çavan 
digirin û ji ber vê yekê em dibêjin, baştirîn 
û guncavtirîn rêya çareseriyê federasyo- 
neke ku li ser wekheviyê hatiye sazkirin e. 

Ji bo hemû Tirkiye’yê federasyon an 
tenê ji bo kurdan? 

Em partiyeke Kurdistanî ne û 
pêşniyazên me ji bo Kurdistan’ê ne. Gelên 
Tirikiye’yê jî bixwazin bi çi şêweyê bijîn 
ew serbest in. Em nikarin li ser navê 46 
neteweyên din daxwaza şêweyeke rêve- 
birinê bikin. Ji ber ku em xwe partiyeke 
Kurdistanî dibînin, mafê me heye ku em ji 
bo çarenûsa gelê xwe gotinan bêjin. 


Xalên sereke yên ku hûn dixwa- 
zin biguherînin û yên ku hûn ê 
neguherînin kîjan in? 

Piştî 22 salan li Kurdistan, Tirkiye, 
Rojhilata Navîn û cîhanê rewş guherîn. 

Ji ber vê yekê em dixwazin paradîgmaya 
partiya xwe li gor mercên nû guncaw bikin 
û xalên ku kevn bûne yan jî cîbicî bûne ji 
nav armanc û daxwazên xwe derxînin. Lê 
belê ez bawer dikim em ê dîsa li ser fed- 
erasyonê pêgir bin û dibe ku em naveroka 
federasyonê rontir û zelaltir bikin. Her 
wiha egerî heye ku em ji niha û pê ve bêtir 
grîngiyê bidine daxwaza dewleta serbix- 
weyî. 


Wê pêwendiya we û HAK-PAR’ê heta 
niha çawa bû û ji niha pê ve ew ê 
çawa be? 

Ji dema damezirandina HAK-PAR’ê 
ve pêwendiyên me li gel wê baş in. Ji 
destpêka ve peşka herî mezin a HAK- 
PAR’ê hevalên me bûn. Ji serokatiyê 
heta endamtiyê gellek hevalên me di nav 
HAK-PAR’ê de bûn. Bêguman ji siyaset û 
rêxistinên cuda kesayet jî di navê de hebûn 
û HAK-PAR bi konsensuseke piralî pêk 
dihat. Em neheqiyê li aliyên din ên di navê 
de jî nekin; Lewre stûna HAK-PAR’ê tenê 
ji hevalên me pêk nedihat. Lê belê ji ber ku 


me dixwest HAK-PAR hin tiştên xwe bigu- 
herîne, bi beşdariyeke hevpar em tiştekî 
pêk bînin, di nav me de nîqaş derketin û 
em negihîştin encamekê. Ji ber vê yekê 
em bêçar man ku bi ser PSK’ê xebatên xwe 
bimeşînin. 

‘Em dixwazin bi HAK-PAR’ê re 
hêza xwe bikin yek’ 

Wê hevalên we yên di nav HAK- 
PAR’ê de vegerin PSK’ê yan na ? 

Ji niha û pê ve ew partiyeke, em jî 
partiyek in û em pêxweş in ku bi wan re 
kar û xebatan bikin. Ji niha ve hin hevalên 
me vedigerin. Piraniya endamên meclîsa 
partiya me ya ji 90 kesan pêk tê di heman 
demê de endamên HAK-PAR’ê bûn. Ji 
ber ku em jî hewl didin bibin partiyeke 
legal, em dixwazin ew hevalên me vegerin 
PSK’ê, lê belê ji ber ku HAK-PAR beşdarî 
hilbijartinê bûye, em naxwazin ku bi 
vegera van hevalên me HAK-PAR jî ziyanê 
bibîne. Hinek hevalên me berendamên 
HAK-PAR’ê yên hilbijartinê ne û niha 
xebatên hilbijartinê dimeşînin. Em niha 
daxwaza vegerê ji wan nakin, lê piştî 
hilbijartinê, ku wê meclis diyar bibe de em 
ê banga vegerê li hevalên xwe bikin. Heta, 
ne tenê hevalên me yên nav HAK-PAR’ê, 
ji ber çi sedemê dibe bila bibe, ew hevalên 
me yên ku berê ji me veqetiyane, em ê ji 
bo hemûyan bangewaziyeke giştî bikin. Di 
dîroka 41 salan a PSK’ê de serdemeke nû 
ya legalîzebûnê dest pê kirî ye û em bang 
li hemû hevalên ku di van 41 salan de ji 
bo PSK’ê ked dane ku vegerin nav PSK’ê û 
xwedî lê derkevin; Lewre PSK partiya wan 
e jî. Her wiha ez hêvî dikim ku pêwendiyên 
me û HAK-PAR’ê xerab nebin û em prob- 
lemên xwe yên piçûk di nav xwe de çareser 
bikin. Wek feraset, bîr û bawerî û heta 
bernameya xwe jî em nêzîkî hev in. Ji ber 
vê yekê daxwaza me ew e ku PSK û HAK- 
PAR hêzên xwe bikin yek û eger em nebin 
yek jî em di nav xwe de hevpeymaneke baş 
pêk bînin. 

Derveyî HDP’ê, ji bo partiyên din 
ên Bakur, her rexne tê kirin ku wek 
raman û feraset nêzîkî hevin jî yekî- 
tiyekê saz nakin. Wê pêwendiyên we 

li gel wan partiyan çawa bin? 

Dibe ku ev rexne rast bin. Ev partiyên 
ku wek siyaset nêzîkî hev in, eger di bin 
banê yek partiyekê de xebat bikin çêtir e. 
Lê belê di rojeva me ya îro de yekgirtina 
hemû partiyan tune ye. Niha realîzekirin 
û legalkirina partiya me di rojeva me de 
ye. Piştre em ê bi hemû partî û rêxistinên 
Kurdistanî ku daxwaza çareserkirina 
pirsgirêka kurd heye re rûnin û xalên 
hevbeş destnîşan bikin û wan bikin wek 
bernameyekê da ku em bi hev re xebat 
bikin. Ji bo hemû aliyên Kurdistanî ve- 
toyên me tune ne. Ramanên wan dûr an 
nêzîkî yên me bin jî em amade ne bi her 
aliyî re diyalogê bikin. Bila Kurdistanî bin 
û pêşniyazeke wan ji bo Kurdistan’ê hebe 
bes e. 

Ji bo HÛDA-PAR’ê jî hun heman 
tiştî dibêjin? 

Çima nebêjin? Gelê kurd ne yek reng 
û yek deng e. Li Kurdistan’ê gellek 
rengên cûda yên ol û bawerî, etnîkî û 
gellek ramanên ji hev cuda hene. Dîndar, 
demokrat, sosyalîst an jî komunîst hene. 

Ji ber vê yekê divê em bi hev re ji bo 
azadiya Kurdistan’ê siyaseteke Kurdistanî 
ne tenê kurd pêk bînin. Em tu kes an 
derdorî, ji ber nasnameya xwe ya olî an jî 
bîrdozî naqewirînin; Lewre ew jî rengekî 
Kurdistan’ê ne. 

PSK û PKK dû partiyên kevn ên 
Kurdistan û di qadekî de têne 
nirxandin û pergîhevkirin, lê ji niha 
û pêve PSK beşdarî qada legal dibe û 
di qada legal de wek partiya herî bi 
hêz a li Herêmê HDP tê dîtin. Hûn 
çawa nêzîkî HDP’ê dibin? 

Wek pêwendiya me û HAK-PAR’ê, 
her çend girseya PKK’ê û HDP heman 
girsebe jî, em PKK’ê û HDP’ê ji hev cuda 
dibînin. Heta niha em partiyeke îllegal 
bûn. Hevalên me yên HDP’ê jî legal bûn. 
Nedibû ku partiyeke îllegal û partiyeke 
legal pêwendiyeke eşkere deynîn. Lê belê 
ji ber ku PSK beşdarî qada legal dibe, ji 
niha û pê ve pêwendiyên me û HDP’ê jî 
derbasî qonaxeke din dibe. Wek min got; 
ji tu partî û rêxistinan re vetoyên me tune 
ne. Eger li ser pirsgirêka kurd gotineke 
wan hebe, tu astengî tune ne ku em li gel 
HDP’ê jî danûstendinan bikin. Lê belê divê 
pêwendiyên me li ser hîmê wekheviyê pêk 
bên, kes xwe li ser kesî ferz neke, herkes 
hebûna yên din qebûl bike û her alî cuda- 
hiyên aliyên din qebûl bike. Bi vî awayî em 
dikarin li ser xalên hevbeş bi her aliyî re 
kar û xebatan bimeşînin. 


Piştî legalîzebûnê wê pêwendiya we 
û desthilata Tirkiye’yê bi rengekî 
çawa pêk bê? Û pê ve grêdayî; Gelo 
egerî heye ku daxwaza we ya legalî- 
zebûna PSK’ê bê astengkirin? 

Ez bawer nakim ku astengî bêne 
derxistin. Xemeke me ya wisa tune ye, 
lê belê ev der Tirkiye ye û her tim dikare 
her tişt biqewime. Bi taybet pêvajoya piştî 
hilbijartinên 7’ê Hezîranê û bi destpêki- 
rina şer û pevçûnan, li Tirkiye’yê aramî 
û îstiqrar ber bi aloziyê ve diçe. Lê belê 
em dîsa jî wê pêşbîniyê nakin ku di warê 
yasayî de partiya me bê astengkirin. Li ser 
pêwendiya me û desthilata Tirkiye’yê de 
dû tişt hene ku me xweşbîn dikin. Yek jê; 
Êdî li Tirkiye’yê qala kurd û Kurdistan’ê tê 
kirin, peyva Kurdistan’ê di hemû waran de 
tê bikaranîn û Serokê Herêma Kurdistan’ê 
Mesûd Barzanî li Amedê ji alî Erdogan ve 
tê pêşwazîkirin û wî wek Serokê Herêma 
Kurdistan’ê didin nasîn. Ya didûyan; Di 
destûra Tirkiye’yê de xelek heye. Di vê xalê 
de ev tişt tê gotin: Yasayên navnetewî li 
ser yasayên netewî ye. Yek ji beşa yasayên 
navnetewî jî protokola Venedîkê ye û di wê 
protokolê de tê gotin ku ji bilî têkilî bûyer, 
çalakî û hewldanên tûndî û dijminahiya 
nijadî, olî û regezî nekin, divê hemû par- 
tiyên siyasî azad bin. Ji ber vê yekê em 
pişta xwe didine van herdû tiştan, lê belê 
li gel van tiştan em bêtir pişta xwe didine 
xebata gelê me. Ji sala 1991’an bi şûn ve, 
bi damezirandina Partiya Kedê ya Gel 
(HEP) bi şûn ve gelê kurd di qada legal de 
pêgir bûye. HEP hatiye girtin DEP hatiye 
damezirandin, ew hatiye girtin yeke din 
hatiye vekirin. Di hemû ev partiyên kurd 
de hevalên me hebûn û dûre veqetiyan 
partiyên din damezirandin. 

Hêzên mezin li herêmê ne lê 
kurd di qeyranê de ne’ 

Hûn çawa nêzîkî Herêma 
Kurdistan’ê dibin? 

Pêwendiyên me li gel Rêveberiya 
Herêma Kurdistanê (RHK) û siyaseta 
Başûr ji destpêka damezirandina partiya 
me ve baş bûn. Piştî têkçûna şoreşa 75’an 
a Başûr, pêwendiyên me li gel PDK’ê aloz 
bûn. Me rexne li wan kir, wan rexne li me 
kirin. Lê belê ji sala 1991’an vir ve, piştî ku 
parlamena Kurdistan’ê û hikûmet hatin 
demezirandin, me bê şert û merc piştgiriya 
wan kir û ji wê rojê pê ve pêwendiyên me 
bi hemû partiyên Başûr re baş bûn. îro 
baştir bûne û em dixwazin hin baştir bibin. 
Li gel me piştgiriya RHK’ê dikir jî mixabin 
hin partiyên ku digotin ‘em Kurdistanî ne’ 
li dijî wan û ewlehîkirina rastênheva 36. 


bûn. Sedemê piştgiriya me feraseta me 
ya ku li ku dibe bila bibe, divê gel biryara 
çarenûsa xwe bidin bû. Ji ber vê yekê 
me her tim li gel RHK’ê û Serokatiya wê 
pêwendiyên baş meşand û me piştgiriya 
xwe da wan. 

Hun qeyrana siyasî ya li RHK’ê 
çawa dinirxînin û ji bo çareseriyê 
pêşniyazên we çi nin? 

Birayên me yên Başûr ewçend te- 
crûbeyên wan hene ku ew ê vê qeyranê 
çareser bikin û bêçar in ku çareser 
bikin. Li ser pêwendiyên partiyan yên 
li gel Tirkiye, îran û îraq’ê, li ser ba- 
beta budce û yekdestnekirina hêzên 
Pêşmerge, li ser madde ya 140 û gellek 
xalên din, di nav partiyan de nakokî 
hebûn û destpêka qeyrana serokatiyê 
ji van sedeman derket holê. Cudahiya 
nêzîkahiyên partiyan tiştekî pir sirûştî 
ye, lê belê ger ku di dema xwe de neyên 
çareserkirin, ev pirsgirêk kom dibin û 
bi rûdanekê diteqin. Eger ez ne şaş bim, 
di destpêkê de Serokê RHK’ê Mesûd 
Barzanî ji alî parlamenê ve hate hilbi- 
jartin. Dûre vê şêweyê guhertin û biryar 
dan ku ji alî gel ve bê hilbijartin û niha 
jî dîsa dibêjin; ‘Bila ji aliyê parlamenê 
ve bê hilbijartin.’ Hemû ev pirsgirêk 
dikarin bi diyalogê bêne çareserkirin. 

Ji bo çareseriyê pêşniyaza me ev e ku 
hemû meseleyan di qeyrana serokatiyê 
de asê nekin. Pirsgirêk ji vê xalê zêdetir 
in. Xwendinên aliyên siyasî yên li ser 
Rojhilata Navîn û Kurdistan’ê cuda 
ne. Wek nimûne; Piştî hatina Rûsya 
ya Sûriye’yê, aliyên siyasî yên Başûr 
helwesteke hevpar nîşan nedan. Li 


Rojhilata Navîn rastiyek heye; Eger 
mirov pirsgirêkên xwe çareser neke, pir 
xêrnexwaz hene û destwerdanê dikin. 
Evxêrnexwaz jî diyar in: îran e, Iraq 
e, Tirkiye ye, Sûriye ye. Niha dewletên 
mezin li herêmê ne. Ji aliyekî DYA û 
hevpeymanên wê ji aliyê din ve Rûsya 
hatiye herêmê. Niha dengê lingên Çîn’ê 
tên. Dibe ku sibê Japonya û Kore ya 
Başûr û Bakur jî bên. Ji ber vê yekê divê 
em hemû kurd, xalên ku em tê de qels 
in bihêz bikin ku rêya destwerdana nav 
kurdan bigirin. 

Ji bo Rojava hûn çi difikirin? 

Her çiqas em pergala kantonan 
nepejirînin jî, rastiyek heye ku êdî li 
Rojava zordariya rejima Baas’ê nemaye 
û gelê me yê Rojava xwe diparêze û 
dixwaze xwe birêve bibe. Her wiha 
Rojava wek herêmên din ên Sûriye’yê 
nebûye cihê şerê navxweyî. Ev rewşeke 
baş e û divê em piştgirî bidinê. Lê belê 
ji ber ku PYD ji bilî xwe tu hêzeke siyasî 
qebûl nake, ev dibe sedemê qelsiya vê 
pêvajoyê. YPG her wisa nahêle hêzeke 
din a leşkerî ya kurd bê Rojava û dibêje; 
‘Yan tu yê bikevî bin banê min an jî ez 
te qebûl nakim.’ Hêzin pêkhateyên din 
yên ereb, tirkmen, suryan hene û ev 
hêz di bin banê YPG’ê de nînin, lê belê 
ku babet dibe hêzên kurd, naxwaze ku 
Pêşmergeyên Rojava derbasî axa xwe 
bibin. Evyek aliyê qelsiya rewşa Rojava 
şanî me dide. Ji ber vê yekê divê PYD û 
YPG dev ji vê siyasetê berdin û tenê xwe 
li ser hemû aliyan û civakê ferz nekin. 

« 






Welat Baz 


bajêr digîje 2 sed hezar î. Niştecihên 
bajêr bi giştî kurd in. Kurdên Gîlan’ê 
zêdetir bi zarava kelhorî yanê lekî û bi 
devoka kermanşayî diaxifin. Gîlanî bi 
giştî muslumanên şîa ne. Li heremê hin 
bawermendên yaresan an jî ehlî heq jî 
hene. 

Navê Gîlan 

Navê bajêr di demên rabirdû de, 

Amle bûye. Amle tê wate ya komelge. <\ 


girîng dilîze. Nebat û kulîlkên çiyayên 
Zagrosan, xuleşîrka heremê ji bo 
mêşên hingiv gelek pêwîst e. Ji ber vê 
yekê aromaya hingêvê Gîlan’ê bitam 
e. Zembûrdarên Gîlanî salê çend meh 
li deverê, kûreyên mêşê xwe datînin û 
hingivekî biqalîte bidestdixin. Zembûr- 
dar bi awayên nûjen karê xwe dikin û 
bî serbilindî şaneyên kûreyê mêşên xwe 
nîşandidin. 


Di dema Riza Şah de navê bajêr wek Şikeftên Gîlan f ê 


Gîlanî Xerb hatiye guhertin. W< 
zanîn li bakûrê îran’ê li kewi; 
Qespîn jî bajar û eyaleta G 5 
digre. Rûniştvan, bajarê xwe 
binavdikin. 


Aborî 

Aboriya dewrûbera Gîlan’ê Xerb li 
ser kiştûkal û ajaldari ye. Dema behsa 
kîştûkala Gîlan’ê tê kirin, gulrojên vî 
bajarî û dendikên wan tên bîra 
mirov. Dewrûbera Gîlan’ê bi 
zewiyên gulrojan dagirtîne. 
Kîşewerzên Gîlanî dibêjin 
gulrojçandinî di aboriya 
bajêr de cîhekî girîng digre. 
Kîşewerzên bajêr den- 
dikên gulrojan difroşin 
hemû bazara îran û 
Kurdistan’ê. Dendikê 
vê nebatê hem di 
çêkirina rûn, hem di 
cûreyên pastayan de 
tê bikaranîn. Li aliyê 
din ev dendikên 
tamxweş piştî ku 
tên sorkirin jibi 
sere xwe tên xwarin. 

Hingiv 

Hingivanî bi gotina 
kelhoran ‘zembûrdarî‘ jî 
li heremê karekî pêşketiye 
û di aboriya Gîlan’ê de roleke 


Dîroka Gîlan’ê jî wek ya hemû her- 
ema Kermanşa dirêjî hezar salên beriya 
zayînê dibe. Herem ji ber ku li ser reyên 
bazirganiyê jî bûye, hertim şên bûye. 

Ev şikeftên derdora bajêr amaje dike 
ku li heremê di dema kevirîn de jî jiyan 
hebûye û însanên kevn li van deveran 
bicîh bûne. Girên derdora bajêr ku 
xelekên Zagrosan e, ji zinnarên nerm 
pêk tên. Bi vî awayî ji ko kolan û jiyanê 
destdane. Li aliyê din şikeftên Gîlan’ê 
hersal ji alî gelek tûrîst û meraqdaran 
ve jî tên ziyaretkirin. 

Bajarê peykeran 

Tûrîst di gera Gîlan’ê de li Parkî Şar 
rastî yadaştê ebîdekî Gîlan’ê tên, ku 
bajarê xwe bi hemû îran û Kurdistan’ê 
daye nasandin. Yek ji şaîr û edîbên 
navdar yê Gîlan’ê Heme Rizayê Kelhor 
e. Heme Riza di sala 1929’an de li 
Gîlan’ê hatiye jîne. Xetê Nesteliqî ku 
şêwaza Heme Riza bûye li îran’ê gelek 
navdar bûye û niha wek Xetî Kelhor 
tê naskirin. Sefernameya Nesredîn 
Şahê Xaçar bi vê xetê Heme Riza 
hatiye nivîsandin. Li bin siya peykerê 
Heme Rizayê Kelhor em rastî çend 
şaîr û edîbên Gîlanî tên. Helbestvanê 
Kelhorî Ferdî Binevşî ku li heremê wek 
şaîrekî navdar e, helbesteke xwe ya li 
ser Gîlan’ê diyarî me dike. Helbestvan 
Seyîdê Malitiyan jî ji dîwana xwe ya ku 
bi Kelhorî nûsiye helbestekî duxwîne. 


B erriya Çiyayê Zagrosan, hêlîna 
mirovên piştçiyayî ye. Ew der 
taldeya eyaleta Kermanşa, 
welatê dengên serçiyayî ye. Evder qun- 
tara Zagrosan, bajarê Gîlan e. Ev bajarê 
bin quntara çiyayên xemilandî de 
veşartî Gîlanî Xerb e. Evder palepişta 
Kermanşa û cêwika îlamê Amle ye. 
Evder wargeha komelgeha yekem 
Gîlana Kurdan ye. 

Gîlanê Xerb li dawiya rêzeçiyayên 
Zagrosan li ser deştekî sersewz û ber- 
bilaw hatiye avakirin. Bajêr herçend li 
ser deşteke fireh hatiye damezrandin jî 
derdora Gîlan’ê ji alî hin girên Zagrosan 
ve hatiye pêçan. Girên derdora bajêr li 
hin deveran digijîn heta 1200 metre yi. 
Bilindahiya xaka bajêr ji deryayê 810 
metre ye 


Erdnîgar 

Firehiya xaka bajêr 2170 kîlometre 
çargoşe ye. Avhewaya Gîlan’ê zivistanê 
sar û havinê jî hênik e. Bajarê Gîlan’ê 
di navbera eyaletên Kermanşa û îlam 
û Başûrê Kurdistan’ê de cîh digre. Ji 
bakûr ve Serhewî Zahaw û Qesrî Şîrîn, 
li başûr Neftî Şar û îlam, li rojhilat; 
Kerend û îslamabad û li rojava jî 
Başûrê Kurdistan’ê cîranê Gîlan’ê ne. 


Rêvebirî 

Gîlan li gor pergala rêvebiriya Dewle- 
ta îran’ê bajarekî eyaleta Kermanşa 
ye. Li eyaletê piştî peytext Kermanşa û 
îslamabad’ê bajarê herî mezin e. Şêniya 
nav bajarê Gîlan’ê nêzî 2 sed hezari 
ye. Bi bajêr ve girêdayî çend navçe 
û gelek xopan û gund jî hene. Tevî 
derdorê, şêniya 


Parkî Şar 

Parkî Şar ku navêke wê yê din Bas- 
tanî Şehîd e, li Gîlan’ê wek giraweke 
hênik e. Di mehên germ yên havînê de 
stara bajariyan siya bin darê vê parkê 
ne. Park li nav bajêr hatiye danîn û bi 
gelek cûre dar û kulîlkan hatiye xemi- 
landin. 

Sûka bajêr 

Bazirganî di aboriya Gîlan’ê de 
cîhekî girîng digre. Li bajêr ji ber ku 
tesîsên sanayiyê nînin, gelê heremê 
ji bo debara xwe berê xwe dide ba- 
zirganiyê. Gîlan’ê Xerb ji ber ku nêzî 
sînorê Başûrê Kurdistan’ê ye û li ser 
rêya navdewletiye sektora bazirganî 
jî pêş ketiye. Gelê bajêr ji bilî firotina 
berhemên xaka xwe, li derve jî dixebitin 
û wek bazirgan nav dane. 

Li sûka Gîlan’ê dîmenê herî xweş fêkî 
û sebzefiroşin. Xaka heremê di warê 
çandinî û berhemên kiştûkalî de gelek 
destdar e. Ji ber vê yekê sebze û fêkiyên 
heremê li sûka bajarên derdorê de jî 
tên firotin. Fêkîfiroşê Meydana Tewhîd, 
Şarûxê Mihemedî di derbarê kîşewerzî 
û nebatên heremê de wiha dibêje. 

Di nav bajêr de ji bilî sûkên kolanan, 
çend pasaj hene. Ji pasajên Gîlan’ê 
Şahqubadî ya herî qelebalix e. Di pasajê 
de gelek dukkan û esnaf lazmatiyên 
cudareng difroşin da ku pêdiviyên baja- 
riyan bibersivînin. Yek ji esnafên pasajê 
xelatfiroş e. Di dikkana xelatfiroş de ji 
cûreyên xalî û ferşên destî, heta xemlên 
malan gelek berhemên ziravkariyê tên 
firotin. 




Gîlan li gor pergala 
rêvebiriya Dewleta îran'ê 
bajarekî eyaleta Kermanşa 
ye. Li eyaletê piştî peytext 
Kermanşa û îslamabad’ê 
bajarê herî mezin e. Şêniya 
navbajarê Gîlan'ê nêzî 2 
sed hezari ye. Bi bajêr ve 
girêdayî çend navçe û gelek 
xopan û gund jî hene. Tevî 
derdorê, şêniya bajêr digîje 
2 sed hezar î. Niştecihên 
bajêr bi giştî kurd in. 
Kurdên Gîlan'ê zêdetir bi 
zarava kelhorî yanê lekî û bi 
devoka kermanşayî diaxifin. 
Gîlanî bi giştî muslumanên 
şîa ne. Li heremê hin 
bawermendên yaresan an jî 
ehlî heq jî hene. 




■ 

Li Gîlan’ê kişandina qelyan yanê 
nargîlê di nav xortan de tiştekî balkêş 
e. Di demên dawîn de qelyan wek 
kêyfekî ku nû hatibe keşifkirin li cîhanê 
belav bûye. Li hemû bajarên mezin yên 
Kurdistan’ê jî dikkanên qelyankêşanê 
hatin vekirin. Xortên ehlîkêf yên 
Gîlan’ê jî, li vê dikkanê qelyana xwe 
dikşînin. 

Hesingerî 

Gîlan’ê Xerb di warê destekarî de 
yek ji cîhên kevneperest e. Li bajêr 
hîn jî gelek pîşeyên kevnare dijîn. 
Germahiya korika ahengerê Gîlan’ê û 
dengê çakûçê wî heta êvarê wek xemla 
sûkê olan dide. Ahengerên bajêr zêdetir 
ji bo lazmatiyên gundiyan dixebite. 

Ew pêdiviyên wek das, balte, misas, 
qazme, melêv, tevr û tiştên din çêdikin. 
Lê hosta ji ber ku derameta karên wan 
kêm e, nikarin şagirt bigihînin û ji ber 
ku tenê dixebite, bêzar e. 

Lafdûzî 

Lafdûzê Gîlan’ê berhemên xwe heta 
Kermanşa dişîne û gelek Kurdên her- 
emê serê xwe datînin ser balîvên wî û 
di nav lihêfên ku wî çêkirine de radizên. 
Lafdûzî yek ji destekariyê kevneşopiya 
Gîlan’ê ye. Li bajêr û derdorê hîn jî 
qîmetdarên ev berhemên folklorîk û 
kevnare gelekin. Hosta ev kar ji bavê 
xwe fêrbûne û ew duxwazin heta çavên 
wî ta û derziyê bibînin, karê xwe berde- 
wam bikin. Lafdûzên bajêr bi serbilindî 
dibêje ku li Gîlan’ê bi sedan kes di nav 
doşek, lihêf û balîvên ku wî çêkirinê de 
radizên. 



Xiyatên Gîlan f ê 

Şalê Gîlanî di girêdana kurdî de 
lîbaseke navdar e. Rûniştvanên Gîlan’ê 
hîn jî gelek bayixdana kincên gelêrî 
dikin. Ji ber vê yekê li sûka Gîlan’ê 
xiyatî yanê terzîtî hîn jî ji pîşeyên zindî 
ye. Xiyatxane ya Zuhrebî ya Meydana 
Cumhûrî ku li Gîlan’ê terzîxana herî 
navdar e, herroj gelek kesan bi serûber 
dike. Li bajêr kesek nîne ku rojek rêya 
wî neketiye vê terzîxanê. Berhemên 
xiyatên Gîlan’ê ku ji ziravkariya sûka vî 
bajarî ne, ne tenê ji bo zilaman herwiha 
ji bo jinên bajêr jî girîngin. Li bajêr 
xiyatên ku tenê kincên jinan didrûn û 
di dirûtina van kincan de bûne pispor 
hene. Ji ber mecbûriyeta girêdana 
Îslamî jinên bajarî ev kincan di jiyana 
rojane de, di nav malê de li xwe dikin. 
Herwiha zêdetir jinên gundî van kincan 
lixwe dikin. 

Dartaşî 

Li Gîlan’ê destekarî ji bav derbasî 
kur dibe. Ew qaîde di necariyê de jî 
wiha ye. Necarên Gîlan’ê pirranî karê 
xwe ji bavên xwe fêr bûye. Ev ji darên 
çiyayên Kurdistan’ê gelek pêdiviyên 
hemşeriyên xwe dibersivîne. Derî, 
sandok, pace, qefes, xemlên darî û 
gelek tiştên din ji destê hostayên dartaş 
derdikeve. Li gor hostayan di demên 
berê de ku makineyên xeratiyên nîn bû, 
karê wan gelek zahmet bû. Niha bi saya 
makineyên nûjen necarî êdî bûye yek ji 
pîşeyên hêsan. 

Bajarê hunerdost 

Gîlan bi hunermendên 
dengxweş jî navdar e. Bajêr yek ji 
hêlîna muzîka klasîk ya kurdî ye jî. 
Lawje, heyran û jandilên Gîlan’ê gelek 
navdarin. Li bajêr gelek dengbêjên 
amator û profesyonel hene. Ev herdû 
xort ji xwe re komeke mûzîkê avakirine 
û debara xwe bi stranbêjiyê dikin. Ew, 
di aheng û dawetên bajarên xwe de dis- 
trên û li Gîlan’ê hatine naskirîn. Di gera 
sûka Gîlan’ê de tûrîst rastî dîkana wan 
tên û dibin mêvanê wan. Mûzisyenên 
ciwan stranên repartûara xwe diyarî 
tûrîstan dikin. 

Li Gîlan’ê xebatên çandî û hunerî 
di beşên wek sînema, şano, resim 
û edebiyatê de jî pêşketiye. Li bajêr 
çend encumen û komel di vî warî de 
kardikin. Dema bahsa Gîlan’ê tê kirin 
stran, heyran, lawik, lawje, jandil û 
meqamên kurdî yên kevnarê tên bîra 
mirov. Di gera bajêr de mêvan dibin 
bînerê komên dengbêjan. 

Di civata dengbejan de yê herî pîrekal 
bixêrhatinê dike. Piştî pirsîna halûxatir 
wek mezinê civatê strana pêşîn ew 
dibêje û gotinê dide yên din. 


xweyen 

Weşanxaneyê Vateyî 


S erra 1996 de çend kirmancê ke bi 
kirmanckî nusenê û mintiqayanê 
cîya-cîyayan ra yê, peytextê Swedî 
Stockholm de bi nameyê Grûba Xebate 
ya Vateyî yew grûbe naye ro. Armancê 
na grûbe standardîzekerdişê kirmanckî 
bî. Na grûbê 1996 ra heta 2008Î pancês 
kombîyayîşî viraştî. Nê kombîyayîşan 
de seba rastnuştişê kirmanckî û 
standardîzekerdişê nuştişê kirmanckî 
qerarî amey girewtene. Çekuyê kirm- 
anckî yê ke ziwano rojane de zaf yenê 
gurenayene amey weçînitene û nê çekuyî 
goreye çend xusîsîyetan seba nuştişê 
kirmanckî amey standardîzekerdene. 
Qerarê ke nê kombîyayîşan de bi no qede 
ameyê girewtene Kovara Vateyî ya ke hu- 
mara xo ya verêne amnanê 1997 de ve- 
jîya de amey neşirkerdene. Weşanxaneyê 
Vateyî serra 2003 de îstanbul de seba ke 
qeraranê na grubê xo rê sey polîtakaya 
weşanî bigêro û bi no qedeyî kitabanê 
kirmanckî çap bikero, bi nameyê na 
grûb û Kovara Vateyî ame sazkerdene. 
Serra 2003 ra pey zî Kovara Vateyî bi 
dewreyoke newe îstanbul de ameye çap 
kerdene. Hetanî ewro Weşanxaneyî 
Wateyî 31 kitabî û 10 humarayê Kovara 
Vateyî çap kerdî. Nê kitaban ra 2 bi tirki, 
1 bi tirki û kurmanckî, 1 bi tirkî û kirm- 
anckî, 4 teneyî bi kurmanckî û 23 teneyî 
kî bi kirmanckî çap bîy. 

-Kovara Vateyî tewr verên a kirm- 
anckî ya ke 11 serrî bêvinetiş weşanayîşê 
xo ramito. Kovare derheqê nuştiş û 
kulturê kirmanckî de yew rolo tarîxî 
ardo ra ca. 1996 ra hetanî 2008, mîy- 
anê 11 serran de 30 humarayê Kovara 
Vateyî vejîyayî. Hetanî humaraya 20. 
e kovare Swed de vejîye. Sazbîyayîşê 
Weşanxaneyê Vateyî ra pey kovare 2003 
de bi nameyê dewreyo newe îstanbul de 
çap bîye. 10 humarayê peyênî kî îstanbul 
de vejîyayî. 

-Binê Dara Valêre de, Roşan 
Lezgîn, 72 rîpelî. Hîkayenuştişê kirm- 
anckî de yew cayê nuştoxî yo baş esto. 
Nuştox hîkayenuştiş de geîek ciraamaye 
yo. Beno ke bi des serran mektebanê 
tirkan de perwerde nêbîyayîşî ziwanê 
ey xelesnayo ra. Nuştox bi ziwanode 
weş, hîkayeyanê xo bi hostayîye ano pê. 
Nuştoxî bi nê kitabê xo serra 2002 de xe- 
lata Weşanxaneyê Apecî girewta. Na reya 
verîne bîye ke Weşanxaneyê Apecî xelate 
daybî bi kitabê ke bi lehçeya kirmanckî 
nusîyayo. 



Wisar 2014 


-Gimgim Zereye ma de, Akman 
Gedik, 55 rîpelî. No kitab her çiqas bi* 
nameyê xebata folklorî neşir bîyo kî eslê 
xo de nuşteyê nuştoxî yê kê cîya-cîya 
babetan ser 0 ameyê nuştene tey ca gênê. 
Kitab de zafêrî îdyom, vateyê verênan û 
metalokê Mintiqa Vartoyî/Gimgimî estê. 
Nê xebatan ra sewbîn şîir û makaleyê 
ke nuştoxî nuştê zî kewtê kitab. Ancîya 
meseleyê ke zafîyê xo Mintiqa Varto/ 
Gimgim ra ameyê aredayene zî kitab de 
ca gênê. 

-Mewlid, Mela Mehemed Elî Hûnî, 
119 rîpelî. “Qasideyê Kerbelayî” yê ke 
şairî serra 1970 de, “Mewlid”o ke şairî 
serra 1971 de û peyê cû qasîdeyê ke bi 
nameyê “Yûsûf û Zelîxa” 1982 de nuştê 
transkribekerdiş ra pey nê kitabî de 
newe ra çap bîy. Kitab yew numuneyê 
şîirê klasîk ê kirmanckî yo baş 0. Temaya 
şîiran dînî ya. Şaîr şîirê xo bi ziwanê 
mintiqa xo yanî bi kirmanckîya Palûye 
nuştê. Şaîrî şîirê xo de çekuyî bi hos- 
tatîye ardê pê. Kitab kitabo hîrêyino 
ke bi kirmanckî tarzo klasîk de ameyo 
nuştene. 

-Dîwan, W. K. Merdimîn, 99 rîpelî. 
Kitab de şîirê şaîrî yê ke hem bi qedeyo 
klasîk û hem zî bi qedeyo modern ameyê 
nuştene ca gênê. Her di qedeyan de zî 
şaîrî kirmanckî bi hostatîye xebetnaya. 


Şaîrî mîyanê qedeyo klasîk û modernî de 
weş yew sentez ardo pê. Şîiran de zafêrî 
derheqê wayîrvejîyayîşê ziwan û kulturî 
de şîretî ameyê kerdene. Kitab bi kirm- 
anckî şîirnuştişte yew numûneyo baş 0 û 
no derheq de newe yew ber akeno. 

-Lajeko Zimbêlin, Hamdi Özyurt, 

18 rîpelî. No Kitab Hamdî Ozyurtî seba 
domanan bi xo nuşto û resimê ci viraştê. 
Kesê ke newe kirmanckî musenê û 
domanê ke newe dest bi dibistane kerdo 
şîkînê nê kitabî ra îstîfade bikere. 

-Beyi Se Bena? J. îhsan Espar, 

62 rîpelî. Kitab tek yew hîkaye ya û tey 
behsê tekilîyanê yew dewa kurdan beno. 
Ziwanê nuştoxî yo weş, tasfîrê xo yê holî 
û dîalogê dewijanê ke bi hostatîye ameyê 
nuştene hema balê wendoxî ancenê. 
Hîkaye de trajedîye yew cenîka ciwanê 
eno nusnayene ke mêrdê xo ke esker de 
beno vîndî yew merdimo bînî de yena 
zewejnayene. Na hîkaye hetê ra hama ke 
qasê yew romanî hîra ameya nuştene. 
Tekîlîya qehramananê hîkaye derg û dila 
ameya nuştene. Nuştoxî xo weş verdo ra 
tersê dewijanê esker û dewlete, tekîlî û 
fikirîyayîşê înan. Ziwanê hîkaya şîveya 
mintiqa ra teber seba ke şîveyanê bînan 
de zî weş bêro famkerdene gore qeraranê 
ziwanê nuştekî ameyo xebetnayene. 

-Dergûş Çira Berbeno? Hamdi 


Özyurt, 22 rîpelî. No Kitab Hamdî 
Ozyurtî seba domanan bi xo nuşto û 
resimê ci viraştê. Kesê ke newe kirm- 
anckî musenê û domanê ke newe dest 
bi dibistane kerdo şîkînê nê kitabî ra 
îstîfade bikere. 

-Tanî Estanikî û Deyîrê Ma, J. 

îhsan Espar, 198 rîpelî. Kitab de derheqê 
folklorê kurdan (kirmancan/zazayan) de 
xebate aredayîş û cigêrayîşî estê. Kitab 
nê şeş beşan ra pêameyo: 1- Gore Bi 
‘Êdetanê Ma Zewaj 2- Deyîrî 3- Meseley 
4- Vateyê Kay 5- Nameyê Tayê Mintiqay- 
anê Pîranî 6- Estanikî Kitab de derheqê 
tore û adetanê kirmancan de zaf malu- 
matî estê. Ancîya folklorê kirmancan ra 
zaf numûneyê deyîr, mesele, metalok, 
estananikan zî kitab de ca gênê. 

-Berxa Mi Xerîbîye de, Memê 
Koêkorta, 54 rîpelî. Yew şoreşgerê 
kurdî yo ke cunta duwês êlula 1980Î 
de mecbur meneno ke biremo Swed, 
maye, pî û apê ey, ey rê sey mektube 
vengê xo kenê kaset û erşawenê. Kitab 
deşîfrekerdişê nê mektuban ra yeno 
pê. Mektubî çiqas ke kilm be zî hesret, 
qisawet, şayî û bawerîya înan wendoxî 
gêna binê tesîrê xo. Bi nê mektuban 
wendox beno şahîdê sohpetê yew keyeyî 
û nê mektuban ra 12 Êlûle senî yew 
dewro sîyasî yo yeno famkerdene. Kitab 

de mektuban ra sewbîn lawikê ke maya 
nuştoxî seba nuştoxî vatê zî ameye 
nuştene. Ancîya yew mektuba ke nuştoxî 
cênîya xo rê nuşta û behsê welatê xo yê 
durî keno zî nê kitabî de ca gêna. 

-Ferhengê Tirkî/Kirmanckî 
(Zazakî), Grûba Xebate ya Vateyî, 400 
rîpelî. Serra 1996 de çend kirmancê ke 
bi kirmanckî nusenê, bi nameyê Grûba 
Xebate ya Vateyî yew grûbe naye ro. 

Na grûbê 1996 ra heta 2006 çarês tene 
kombîyayîşî viraştî. Nê kombîyayîşan 
de seba rastnuştişê kirmanckî û 
standardîzekerdişê nuştişê kirmanckî 
qerarî amey girewtene. Çekuyê kirm- 
anckî yê ke ziwano rojane de zaf yenê 
gurenayene amey weçînitene û nê çekuyî 
goreye çend xusîsîyetan seba nuştişê 
kirmanckî amey weçînitene. Qerarê ke 
nê kombîyayîşan de bi no qede ameyê 
girewtene Kovara Vateyî de amey 
neşirkerdene. Peycû nê xebatî 2001 de 
sey ferhengî amey çap kerdene. 2004 de 
kî çapa nê ferhengî ya hîrakerdîye ameye 
çap kerdene. No ferheng de qismede 
çekuyanê kirmanckî yê ke ziwanê rojanê 
de zaf yenê xebetnayene estê. Ferheng de 
çekuyê ke heta ewro seba nuştişê kirm- 
anckî ameyê standardîze kerdene estê. 

-Hîkayeyê Koyê Bîngolî, Deniz 
Gunduz, 140 rîpelî. Şeş hîkayeyê ke kitab 
de yê dewanê der-dorê Koyê Bîngolî 
de ravêrenê. Hîkayeyan de bahsê cûyê 
dewijano çetin, behsê tekîlîyanê dewijan, 
behsê derd û şayîya înan beno. Qehra- 
manê hîkayeyan zîyadêrî doman û kal 
ê. Hîkayeyî her çiqas ke hete mekan ra 
bivurîyê kî eslê xo de sînorê ci bi yew 
koyî ameyo dîyarkerdene. Bi no qede, 
hewa û qedeyê yew welatî yew mintiqa 
qice ser 0 sey yew resim ameyo neqilk- 
erdene. Ziwanê hîkayeyan çixa ke ziwanê 
na mintiqa bo zî xercîya dîalogan nuştoxî 
qerarê Grûba xebata Vateyî nayê ra xo 
ver. 

- Rastnuştişê Kirmanckî 
(Zazakî), Grûba Xebate ya Vateyî, 110 
rîpelî. Serra 1996 de çend kirmancê ke 
bi kirmanckî nusenê, bi nameyê Grûba 
Xebate ya Vateyî yew grûbe naye ro. 

Na grûbê 1996 ra heta 2006 çarês tene 
kombîyayîşî viraştî. Nê kombîyayîşan 
de seba rastnuştişê kirmanckî û 
standardîzekerdişê nuştişê kirmanckî 
qerarî amey girewtene. Çekuyê kirm- 
anckî yê ke ziwano rojane de zaf yenê 
gurenayene amey weçînitene û nê çekuyî 
goreye çend xusîsîyetan seba nuştişê 
kirmanckî amey weçînitene. Qerarê ke 
nê kombîyayîşan de bi no qede ameyê 
girewtene Kovara Vateyî de amey 
neşirkerdene. Nê kitabî de qerarê ke 
Grûba Xebata Veteyî derheqê rasnuştişê 
kirmanckî de girewtê estê. Kirmanckî de 
babetê rasnuştişî yê ke munaqaşe bîyenê 


bi na xebate ameyê safî kerdene. Gama 
verêna ke seba rastnuştişê kirmanckî 
leza xo bîye, bi na xebate ameya eştene. 

-Ferhengê îdyomanê Kurdkî 
(Kirmanckî/Zazakî), Roşan Lezgîn, 
210 rîpelî. Kitab Ferhengê îdyomanê 
Kirmanckî yo tewr verên 0. Îdyomî hemû 
şîveyanê kirmanckî ra ameyê weçînitene 
û goreyê qerarênê rastnuştiş û stand- 
ardîzasyonî yê Grûba Xebata Vateyî 
ameyo hazirkerdene. Kitab bi kirmanckî- 
kirmanckî ameyo hazirkerdene. Bi nê 
xusîsîyetê xo ferhengo tewr verêno ke 
bi kirmanckî-kirmanckî ameyo hazirk- 
erdene. Nuştoxî îdyomê ke her mintiqa 
de yenê vatene seba ferhengî weçînitê, 
îdyomê ke zaf lokal manenê, tena yew 
mintiqaya tenge de yenê vatene nêgirew- 
te xebata xo. Manayê îdyoman seba ke 
weş bere famkerdene bi kirmanckîyade 


zelale ameyê nuştene û bi numuneyan 
îzahatode baş ameyo kerdene. 

-Dêsan de Sûretê Ma Nimite, 
Roşan Lezgîn, 77 rîpelî. No kitab kitabê 
şîiranê Roşan Lezgînî yo yewin 0 û şîiro 
modern ê kirmanckî de zî yew merheley- 
ade başe nîşan dano. Roşan hostatîya xo 
ya hîkayanuştişî bi nê kitabî şîirnuştiş 
de zî îspat keno. Çend numuneyê şîirê 
modern ê kirmanckî bibê zî şaîr yew 
merhaleyade başe ra des bi nuştişî keno. 
Şîiranê xo de bi kirmanckîyade pêt û 
zelale behsê bêkesî, keder û vîndbîyayîşê 
yew welatê bindestî keno. 

-Estanikanê Sêwregi ra, Feyza Ad- 
abeyi, 202 rîpelî. Feyza Adabeyî cenîya 
tewr verêna ke bi kirmanckî kitab nuşto. 
Feyza estanekê ke mintiqa Sêwrege ra 
dayê are nê kitabî de ardê pêser. Kitab 
pêro pîya 44 estanêkanê na mintiqa ra 


yeno pê. Nê estanikan ra tayê mintiqay- 
anê bînan de zî yenê vatene, tayî zî tena 
na mintiqa de yenê vatene. Nê estanikan 
ra çend teneyî hîna sewbîna mintiqayan 
de sey yew mîtî yenê qebulkerdene. No 
het ra saba cigêrayîşan û etûtan kitab 
yew çimeyo muhîm 0. Seba ke estanikî 
şîveya na mintiqa de amayê vatene û qet 
mudahaleyê ci nêbîyo seba xebatê ziwanî 
zî şîno bibo çimeyêk. 

-Hewnê Newroze, Munzur Çem, 
135 rîpelî. Kitab 17 hîkayeyan ra yeno pê 
û nê hîkayeyan de nuştoxî zîyaderî behsê 
dewijan û tekîlîyanê înan kerdo. Hîkay- 
eyî daha zîyaderî Dêrsim de wextanê 
cîya-cîyayan de vêrenê. Nê hîkayeyanê 
weşan de behsê şerê aşîretan û 38Î kî 
beno. Nuştoxî şîveya mintiqa weş xebet- 
na, dîalogê ke mîyanê dewijan de vêrenê 
bi tarzode realîst amaye neqilkerdene. 
Dîalogan de çiqas ke şîveya mintiqa 
ameya xebetnayene kî tasfîr û behskerdiş 
de mîyanê kirmanckîya nuştekî û şîveya 
mintiqa de yew sentezo baş ameyo 
nuştene û nuştoxî hîkayeyanê xo de tarzê 
neweyi kî gurenayê. 

-Omid Esto, Huseyîn Karakaş, 

65 rîpelî. Huseyîn Karakaş qezayanê 
Sêwasî ra Kangal de, yew (jû) dewe 
de maya xo ra bîyo. Çarês (des û çar) 
serrîya xo de şîyo îstanbul. îstanbul 
de hetê ra karanê cîya-cîyayan de se 
karker xebitîyayo û hetê ra kî mîyanê 
faalîyetê sendîkayan û xoverrodayîşê 
karkeran de ca girewto. Çepgirîya tirkan 
ra dime mîyanê xoverrodayîşê şarê xo 
de cayê xo girewto. No sebeb ra dekewto 
hepis û cezaya idamî girewta. Nika zî 
hepisxaneyê tirkan de yo. Nê kitabî de 
hîkayeyê Huseyînî estê. Hîkayeyê ke ey 
hepisxane de nuştî. Nê hîkayeyanê xo de 
0 behsê cuyê (heyatê) dewijan, kedkaran 
(emegdaran) û yew kurdê binê kilîtan, 
yanî yew hepsî keno. Bi ziwanêko weş 
tekilîyan û derdanê înan îfade keno. 
Huseyîn hîkayenuştiş de gelek ciraam- 
eye yo. Tena bi kirmanckî ney, bi tirkî zî 
hîkayeyî nuştî. Ey seba hîkayeya xo ya bi 
tirkî, Musabaqaya Hîkaye û Şiîranê Tirkî 
ya Desine ya Huseyin Çelebi de xelata 
diyîne girewta. 

-Sanikan û Deyîranê Licê ra, 
Arêkerdox: Mihanî Licokic, 111 
rîpelî. 

-Gorse Gorse, Jêhatî Zengelan, 
109 rîpelî. 

-Ez Gule ra Hes Kena, Roşan 
Lezgîn, 84 rîpelî, 

-Delala Çimrengîne rê Qesîdeyî, 
ZulkufKişank, 96 rîpelî. 

-Gula Çemê Pêrre, 

Munzur Çem, 538 rîpelî. 

Evîn Farqîn 


S eroktiya Daîreya Polîtîkayên Jinan 
a Şaredariya Amed'ê, bi mebesta 
jinên gundan di derbarê mafên jinan 
de agahdar bikin û pêwendiyeke geşedar 
peyda bike tîmên gerok demezirand. Ev 
tîmên gerok ku ji jinan pêk tên di çarçoveya 
plansaziya Daîreyê li gellek gund û taxên 
navçeyên Amed'ê dest bi pêşkêşeyên agah- 
darkirina mafê jinan kirin. Bi vê rêbaza nû 
ya têgihîştinê tîmên gerok, hewl didin ku 
di çarçoveya regeza civakî de rola jinan a di 
civakê de ji jinan re rave bikin û bi vî awayî 
di nav jinan de hişyariyeke regezî pêk bînin. 

Seroktiya Daîreya Polîtîkayên Jinan a 
Şaredariya Amed'ê, bi tîmên gerok ên jin ên 
ji hînkarên Midûriyeta Navenda Lêkolînên 
Pirsgirêkên Jinan a Amed'ê (DÎKASUM), 
bi mebesta di derbarê cûdahiyên biyolojîk 
ên di navbera jin û mêran, di çarçoveya 
regeza civakî de rola jinan a di civakê de 
û gellekbabetên din ên têkildarî jinan de 
jinan têbigihîne û wan ji mafên wan ên dadî 
agahdar bike li gund û navçeyên Amed'ê 
digerin û bi jinan re civînan lidardixin. 
Seroka Şaxa DÎKAUM’ê Guneş Gezgin da 
zanîn ku Seroktiya Daîreya Polîtîkayên 
Jinan, li Tirkiye'yê mînaka yekemîn e û 
niha li 3 herêmên wekî Amed, Merdîn û 
Wanê xebatan dimeşîne. û 4 heb şaxên 
DÎKASUM’ê hene. Gezgin got ku perw- 
erdekarên tîmên gerok ên gundan, berê 
bi serlêdanên malan ankêt çêkirine da ku 
jinan binasin û armanca tîmên gerok têbigi- 
hînin, lewre berî pêşxebatê, herkes hinekî 
xwe jê dûr dike û pêşî ragihandineke civakî 
pêwîst e. Gezgin da zanîn ku ev xebat, ne 
xebata wan a yekem a têgihandinê ye, berê 
jî xebatên perwerdehiyê hatine meşandin 
û wisa domand: “Me xwest ku xebatên 
xwe arasteyî gundan jî bikin û di der barê 
mafên jinan, tenduristiya jinan, hiqûq û 
perwerdehiya zarokan de jinên gundan jî 
agahdar bikin. 

Gundê Qilêşa’ya Erxaniyê, gundên 
Kaygusuz û Dede’ya Pîran’ê, Pasûr û Licê 
me wek herêma pîlot biijartin. Li gundê 
Qilêşayê dibistanên çand û hunerê heye 
û tê de jî jura jinan hatiye sazkirin. Em 
bi wan jinan derdikevin qadê. Bi sûdwer- 
girtina van dibistanên çand û hunerê em 
hewl didin ku xwe bgihînin gel.” Gezgin, da 
zanîn ku armanca van perwerdehiyan ev e 
ku di mêjiya jinan de pêhesandinekê pêk 
bînin, li ser tundiyê, li ser zayenda civakî, 
tenduristî wan haydar bikin. Gezgin, anî 
ziman ku ev perwerdehiyên wan tenê li 
ser hin babetan pêk nayê û ew ê pir caran 
biçin gund û navçeyan da ku jin xwe bi 
tenê hest nekin. Gezgin, da zanîn ku ewê 
ji bo her mijaran carekê biçin wan gund û 
navçeyan û armanca wan ew e ku salê 3-4 
caran biçine van gundan. Gezgin got ku di 
gera tîma wan a li gundekî Hênê de, li gel 
ku gundê cerdevanan bûye jî jinên wî gundî 
beşdariyeke mezin nîşan daye. 


Jinên gerok mafên 
jinan belav dikin 


r 


"\ 



Çavden erem ne Jin, bi hêsanî xwe tevlî perwerdehiyê 

Yek ji perwerdekarên tîmên gerok kirin 

Sevda Kayar, anî ziman ku ev tîm ji bo Perwerdekar Sevda Kayar da zanîn 

haydarkirina jinan a li ser pênaseya ku piştî Erxeniyê, li gundên Kaygusuz û 

zayenda civakî, newekheviya jin û mêran, Dede’ya Pîranê jî vekolîna qadê kirine û 

têgiha “maf’ê, zewaca bi temena biçûk bl^ xebata pêşîn a perwerdehiyê li Kaygusuzê 


armanca xebata pêhesandinê ketine rê ku 
ev mijar giş têkildarî jiyana rojane ya jinan 
in û digel van, da ku jin xwediyê pêhesîna 
li ser tundîtiyê bin, ji hemzayendên xwe 
hez bikin û bi pirsgirêkên wan re mijûl bin, 
xwedî li nêrîneke jinane û vînê be xebatan 
dimeşînin. Kayar da zanîn ku berî ku dest 
bi perwerdehiyê bikin vekolîneke qadî li 
herêmên wek pîlot hilbijartî hatiye kirin da 
ku bê zanîn ka jin dixwazin li ser çi perwer- 
dehiyê bibînin, daxwaza wan ji şaredariyê, 
ji bo hînbûna va tiştan jî bi ankêt û formên 
serlêdanê vekolîneke çêkirine da ku jin ji 
perwerdehiyê aciz nebin û li gor daxwaz û 
pêdiviyên wan perwerde bên dayîn. 

Kayar da zanîn ku yek ji mijarên ku zê- 
detir daxwaz lê hatine kirin têgeha ‘maf bû 
û ji bilî vê jî, jinan, daxwaza perwerdehiya 
li ser tenduristiyê, ragihandin û gihandina 
zarokan kiriye û wisa domand: “Çavderiyên 
me gelekî erênî bûn. Gelek jinên ku dê 
bikaribin mafên xwe biparêzin, xwedî 
li vîna xwe derkevin hebûn. Tenê hinek 
piştgirî bo ku xwe bi tenê hîs nekin jii bo 
wan dê hêzeke mezin bibe. di van vekolînan 
de jinan anî ziman ku rahigandina di nav 
malbatê de baş nîne. Bi taybetî jî daxwaza 
perwerdehiya pîşeyî kirin. Lewre bi tundiya 
aborî ku marûzî wan dibin nahesin û da ku 
aboriyên xwe pê pêk bînin daxwaza perwer- 
dehiya pîşeyî dikirin.” 


hatiye kirin. Kayar got ku ev, gundekî 
bi 20 malbatan bûye û ji ber koçberiya 
demdemî bes 9 malbat li gund mane û wan 
jî bi jinên ciwan ên van malbatan xebat 
kirine û wisa domand: “Bi rastî jî xebateke 
gelekî bikêf bû. Bertêkên jinan gelekî erênî 
bûn. Ev, wek pêşxebatekê bû bo me û gava 
jin xwe rehetir hîs bikin em ê bi hêsanî 
derbasî xebatên xwe yên wekî nîşandana 
filman, xebatên slaytê bikin. Ev pêşxebat bi 
mebesta beşdarkirina wan li perwerdehiyan 
hat kirin û bi rastî jî jinan, bi hêsanî xwe 
tevlî van perwerdehiyan kirin.” Kayar 
hinekî qala çalakiyên xwe jî kir û got ku bo 
nimûne ji ber pirsa “gelo ji ber ku hûn keçik 
bûn di piçûkatiya xwe de çi xeyalên xwe 
pêk neanîn” her kes miradên xwe yên di ber 
de man anîne ziman û gotine ku ji bo ku di 
pêşerojê de an jî di jiyana zarokên xwe de 
evyek cardin neyê jiyîn çi ji destê me tê em 
ê bikin. Her wiha Kayar anî ziman ku ew, 
li ser keda veşarî ya jinan jî axivîne û digel 
jinan lîsteya kar û barên jinan di nav rojekê 
de çêkirine û derketiye holê ku digel ku 
wan mizeya van karan bi awayekî mînîmal 
hesab kirine bergîdana 3 karan herî kêm 
2000 TL mehanî derketiye û jin bi vê yekê 
nahesin, karên ku jin li nav malê dikin giş 
li derve bûne pîşeyên mêran. Kayar got ku 
ew li ser zewaca di zarokatiyê de jî axivîne 
û dîtine ku ev birînekê di jinan de ye lê 
jinin hene ku vê yekê tiştekî asayî dibînin 


“Perwerde bêtir kurdî ne“ 

Di van perwerdehiyan de tiştê herî girîng 
ev e ku digel hin kêmasiyan perwerdehiya 
jinan bi kurdî tê dayîn. Li ser vê yekê Per- 
werdekar Sevda Kayar bale kişand ku ji 
ber ku perwerdekareke Zaza di nav me de 
tunebû û gundê li Hêneyê jî gundekî zaza 
bû ew bi jinan re bi tirkî axivîne û wisa 
domand: “Gundê Pîranê jî zaza bûn lê kur- 
mancî dizanibûn, ji ber vê me dikarî di per- 
werdeyê de bi wan re bi kurmancî biaxivin. 
Lê ji bilî vê, li herêmên din me xebatên xwe 
giş bi kurdî/kurmancî domandin. Di qonaxa 
pêşiya me de hevalên zaza jî tevlî xebatên 
me bibin. Ji ber ku armanca me ya sereke, 
perwerdehiyeke bi zimanê zikmakî ye, jin 
bi çi zimanî dikarin xwe îfade bikin em ê bi 
vî zimanî bi wan re bixebitin. Ji bilî Hêneyê 
me perwerdehiya xwe bi kurmancî da.” Her 
wiha Kayar bale kişand ku di jinên kurd de 
hêza xwedîderketina vîna xwe heye, jinên 
kurd dikarin şerê jiyanê bikin, ev yek di 
jinên gundî de hê zêdetir e lewre dizanin ku 
jiyana xwezayî divê çawa bibe, jiyaneke wan 
a ekolojîk heye û ji jiyana ekolojîk hez dikin. 
Kayar got ku armanca wan berfirehtirkirina 
qada xebatên perwerdehiyê ye û dixwazin di 
nav salekê de li 200 gundan bigerin. 


û dibêjin min zû mêr kiriye bila keça min jî 
zû mêr bike, çi dibe? Kayar bale kişand ku 
ji ber ku tundiya li ser jinan mijareke hesas 
e û gelek bandor li derûniya wan dike ew 
mijara tundîtiya li ser jinan hiştine qonax- 
eke din û beriya 25’ê Mijdarê rojeva me ya 
tekane dê bibe tundîtiya li ser jinan. 

Elî Cemşîd 


P iştî raperîna salên 90’î û têk- 
birina Rejima Baas a li Başûrê 
Kurdistan’ê kurdên Başûr 
dest bi avakirina sazî û dezgehên 
komelgehî kirin. Di heman çarçoveyê 
de di sala 1992’an de li Hewlêr’ê bi 
pêşengiya PDK û YNK’ê Parlamento 
ya Kurdistan’ê hat vekirin. Her wiha li 
gel parlamentoyê di nava çend salan 
de ji bo dewletbûnê gavên gelekî gir- 
ing hatin avêtin. Bi vê mebestê di bin 
banê Parlamentoya Kurdistan’ê û bi 
serperiştiya Hikûmeta Kurdistan’ê 
saziyên perwerdeyê, dezgehên me- 
dyayê gelekî derketin pêş. Di nava 
çend salan de li Başûrê Kurdistan’ê bi 
dehan zanîngeh hatin danîn û li wan 
zanîngehan zanist bi kurdî ji xwendek- 
arên kurd re hat gotin. 

Li hêla din li gel perwerdeyê û 
vebûna zankoyan di warê medyayê 
jî de gelek gavên girîng hatin avêtin. 

Bi dehan televîzyon û rojname hatin 
damezirandin. Li gor agahiyên ji 
Wezareta Rewşenbîrî ya Kurdistan’ê; 
radyo, televîzyon, govar û rojname 
jî di nav de zêdetir ji 270 dezgehên 
medyayî li Başûrê Kurdistan’ê hatine 
damezirandin û ew bi aweyekî profe- 
syonel kar dikin. 

Rêvebirê Giştî yê Ragihandin Çap û 
Weşanê yê HRK’ê Helgurd Cundiyanî 
ji BasNûçe’yê re axivî û li ser geşedana 
medyayî ya li Başûr rawestiya. Cundi- 
yanî bal kişand ser kanala Zaro TV 
ya ku hîn dest bi weşanê nekiriye û li 
ser bernameyên wê axivî. Her wiha 
Cundiyanî eşkere ki ku di kurtedeme- 
kê de ew ê wê qanalê televîzyonê vekin 
da ku zarokên kurd sûdê jê verbigrin. 

Cundiyanî daxuyand ku ew hewl 
bidin ku Zaro Tv weşangeriyeke profe- 
syonel bike da ku zarokên kurd mifayê 
ji wê bigrin Cundiyanî da zanîn ku 
amûrên teknolojiyê ketina qada jiyanê 
û tesîra vê yekê li ser zarokan jî heye. 
Her wiha Cundiyanî amaje bi wê yekê 
jî kir ku ew dixwazin bi weşangeriyek 
profesyonel zarokan dûrî weşanên 
ne baş bixin da ku rewanşinasî û 
derûniya zarokan xirab nebe. Cundi- 
yanî ragihand ku ew bi pedagog û 
akademîsyanan jî re kar dikin û li ser 
weşangeriya zarokan komxebatan 
jî birêve dibin. Her wiha Cundiyanî 
amaje bi wê yekê jî kir ku wan gelek 
fîlmên cartonî ji îtalya’yê stendine û 
ew bi medyakarên îtalî re kar dikin. 

“Zarok siberoj in” 

Helgurd Cundiyanî bal kişand 
ser zimanê Zaro Tv’yê û da zanîn 
ku ew ê Zaro TV bi lehçeyên soranî 
û kurmancî yên kurdî weşana xwe 
bike. Cundiyanî ragihand ku tesîra 


estiyane û ew ê nehêlin şerê medyayî 
li dijî HRK’ê bê meşandin û wan hem 
di medyaya civakî hem jî di medayaya 
dîtbarî de rê li ber propaganda û 
komên tûndrew girtiye. Cundiyanî li 
ser geşedanên dawîn û qeyrana siyasî 
û êrîşên ser medayayê jî rawestiya û 
da zanîn ku her çend ew hewl bidin ku 
medya hizbî biguhere û bibe medya 
neteweyî jî hin dezgehên medyayî wê 
gorankariyê nakin. Cundiyanî daxuy- 
and ku kanala bi navê KNN dijberiya 
hikûmetê dike û weşaneke ne durist 
dike. 

“Hemû pêkhate yek in” 

Rêvebirê Giştî ya Ragihandin, Çap û 
Weşanê yê HRK’ê Helgurd Cundiyanî 
her wiha amaje bi wê yekê jî kir ku ew 
rê nadin ku di medyaya wan de hin 
kom û grûb dijûn û heqaretê li hin 
kom û grûbên din bikin û ew kesên 
vî karî dikin ceza dikin. Cundiyanî 
daxuyand ku tu cudahî di navbera 
pêkhateyên li Kurdistan’ê dijîn de 
tuneye û ew rêzê li hemû pêkhateyan 
digrin. Cundiyanî her wiha eşkere jî 
kir ku eger pêkhateyên li Kurdistan’ê 
bixwazin ew jî dikarin televîzyon û 
medyaya xwe jî ava bikin û wiha axivî: 
“Nabe hin kes bejin, ‘ereb wisa ne, yan 
jî ermenî ne baş in. Silêmanî ne baş 
in, Hewlêrî xirabin’ me rê li ber van 
gotinan girtiye. Tiştê wisa di medyaya 
me de tuneye.” Cundiyanî bal kişand 
ser proseya serxwebûna Kurdistan’ê jî 
û daxuyand ku ew jî gorankariyê li ser 
medyayê dikin û ew ê medya Başûrê 
Kurdistan’ê jî di proseya sebxwebûnê 
jî de cih bigre. 

“Ew ê xwendekarên ragihand- 
inê bêne perwerdekirin” 

Helgurd Cundiyanî bal kişand 
ser kolej û înstîtûtên ragihandinê 
yên zankoyê Başûr jî eşkere kir ku 
ew li gel serokê beşên ragihandine 
rûniştiye û wan hem ahengi bi beşên 
zankoyê jî re duristkiriye da ku 
xwendekarên beşên ragihandin û 
medyayê bên di radyo û televzyonên 
hiûmetê de stajê bikin û hînî kare 
medyayê bibin. Cundiyanî her wiha 
daxuyand ku ew di nava wê hewldanê 
de ye ku rojnamegerên serkeftî 
bigihêjin û wiha axivî: “Min ji serokê 
kolej û înstîtûtan re eşkere kir ku 
ez dikarim rê li ber wan vekim ku 
xwendekar herin li dezgehên medyayî 
jî kar bikin û hînî kare medyayê 
bibin. Di vê çarçoveyê de me gelek 
kes perwerde kirin. Em ê xwendek- 
arên din jî perwerde bikin.” Her wiha 
Cundiyanî da zanîn ku mamosteyên 
beşa ragihandinê yên zakoyên 
Kurdistan’ê jî gelekî serkevtî ne û 
mamosteyên wan li Brîtanya û Swêd 
û DYA’yê perwerde stendine. 


Bo zarokan 


televîzyonan li ser hînbûna ziman 
heye û ew di wê baweriyê dene ku 
ew ê zarokên kurd gelekî sûdê ji wê 
televîzyonê bigrin. Cundiyanî da zanîn 
ku ew ê weşangeriyeke sûdmend 
bikin da ku nifşên nû yê kurd dîroka 
xwe, çanda xwe nas bikin. Cundiyanî 
li ser gihiştina zarokan jî rawestiya 
û wiha got: “Nifşê ku gorankariyê di 
civakê de bike zarok in. Zarok divê baş 
bêne perwerde kirin û gihandin. Beyî 
berjewendiyan hewce ye em li zarokên 
xwe xwedî derkevin. Zarokên me 
siberoja me ne.” 


jî gelek caran arîşeyên mezîn durist- 
kirine. Cundiyanî li ser wê proseyê jî 
rawestiya û wiha got: “Gelek sazî û 
dezgeh ji bo romalkirina şerê li eniyên 
şer hewl didan. Çawa di destpêka şer 
de tecrûbeya Wazereta Pêşmergeyan 
tûnebû, ya me jî tunebû. Pêşmerge 
derdiketin û ji televîzyonan re diax- 
ivîn, ew ne rast bû. Me niha li Wazere- 
ta Pêşmergeyan odeyeke ragihandinê 
daniye û ji wê odeyê koordinasyon bi 
dezgehên medyayî re tê kirin.” 


“Bi Pêşmergeyan re koordi- 
nasyon” 

Cundiyanî li ser ezmûna mei 
Başûr ya di şerê li dijî DAIŞ 
estiya û eşkere kir ku medyaya başur 
di destpêka şer de gelekî şaşîtî û xeletî 
kirine û ew jî bûye sedema aloziyan. 
Her wiha Cundiyanî amaje bi wê yekê 
jî kir ku di destpêka şer de gelek sazî 
û dezgehên medyayê berjewendiyên 
netewî li ber çav negirtine û ew yek 


“Rê li ber şerê medyayî hatiye 
girtin” 

Helgurd Cundiyanî li ser rexneyên 
medyaya Başûr jî rawestiya û da zanîn 
aya ku wan piştî destpêkirina şer bi hema- 
•flw- hengiya Fermandariya Pêşmergeyan 
û Wezareta Navxweyî peyamnêrên 
ku diçin bereyên şer perwerde kiriye 
da ku pêyamnêr hem karibe xwe 
û hem jî kaibe berjewendiyên gelê 
xwe biparêze. Her wiha Cundiyanî 
ragihand ku ew jî weke Pêşmergeyên 
Kurdistan’ê li hember DAIŞ’ê raw- 

Peykersaz Ergin Kaya: 


Dîmendarê mirovî yên valalcirî! 


Mehmet Emîn Kan 


B ê guman şaristanî bi saya hunera 
ku di xwe de kitekitên sirûşt, derûn, 
feza û hemû xalên ku bi mirov re 
têkildar in destpêkiriye, geşiya ye û bi 
barzêdekirinê gihîştiye asta îroyîn. Mirovê 
valahiyê çawa ji hemû hestiyariyan bêpar 
be, valahîjî ji bo mirov bêwate ye û ji ber ve 
yekê hunera mirov bi pêwenda heyberê di- 
afire û watedar dibe. Peykersaz Ergin Kaya 
ku hîn di zaroktiya xwe de dest bi çêkirina 
peykerên çamûrê kiriye, piştî gellek salan 
meyla wî ya peykertraşiyê zorê dayê û 
dereng be jî dest bi traşa kevir û heriyê kirî 

ye. 

6 Peyker mijûliya zaroktiya min bû’ 

Her çend bi gellek hunerên din ve bê 
têkildarkirin jî peykesazî bi sêberîtî û bi 
pêwendiya xwe ya bi mekanê ve, ji hunerên 
din vediqete. Huner- 
eke dîtbarî ku bi bi 
ser kutleyên afirîneri- 
ya hosteyî teşe distîne 
û ji heyberekî kutleyî 
vediguhere û dibe 
gencîneyeke watedar 
ê bê bizav. Ji bo dana- 
sa vê hunera kevnar a 
mîrateya şaristaniyê, 
bêguman divê 
gotineke xwediyê ew 
destên ku ji heyberên 
bêteşe gencîneyên 
bêhempa yên hunerî 

diafirîne hebe. Peykersaz Ergin Kaya ku di 
van salên dawî de bi berhemên xwe yên pîr 
û pak di vê qadê de navê xwe dide bihîstin, 
her çiqas bê hemdê xwe tûşî vê bengîniyê 
bûbe jî, ji ber ku em bawer dikin ku eger 
feyz û xwestek û şiyana hunerê di hişê 
mirov de tune be, ew laş nikare berhem- 
dariyekê pêk bîne û bi vê mebestê guhê 
xwe da Peykersaz Ergin Kaya, da ku hunera 
xwe ji me re vebêje: “Her çiqas di zaroktiya 
xwe de, di her kêliyê de bi heyberok û dar 
û keviran ji xwe re teşeyên nû pêk baniya jî 
demek dirêj bû ku min dest nedabû tiştekî. 
Lê belê nasîna min a peykersaziyê bêhemdî 
çêbû. Piştî destpêka zanîngehê ya beşa 
wênesaziyê, ez têgihîştim ku min şaşî kiriye 
û divê ez şiyana xwe ya zaroktiyê bigeşînim 
û bi pêş bixim. Wê demê min Peykersaz 
Genco Cebe naskir. Ez çûm û min jê re 
got ‘ez jî dixwazim peykeran çêbikim.’ Ez 
mamosteyê wêneyê bûm lê wêne min têr 
nedikir. Genco Cebe jî min qebûl kir û me 
bi hevre dest bi perwerdeya peykertraşî û 
hin xebatan kirin. Piştî demekî me bi hev re 
pêşangeheke bi navê ‘Dîmenên mirovî yên 
valakirî’ li dar xist.” 

Kaya da zanîn ku bi bilîniya vê hunerê 
re ew têgihîştiye ku di zaroktiya xwe de 
jî ew her şareza bûye û dom kir: “Ez qet 



wala nediman, her dem min dixwest ku ez 
bi tiştan bileyzim û ew bi teşe bikim. Wek 
nimûne; Min an kaxezan qat dikir an jî bi 
guliyekî darê tiştan çêdikir. Min bi heriyê 
gellek tişt çêdikirin. Ez dikarim bêjim di 
zarokatiya min de di dilê min de ev tişt 
hebû. Sirûştî ev e: Ku di dilê mirov de hes- 
tek meyldariyê der bibe, mirov bixwaze yan 
nexwaze jî, mirov dide dû dilê xwe.” 

‘Ez bi piranî di nav xebatên tîman de 
me’ 

Peykersaz Kaya, di derbarê xebatên xwe 
de da zanîn ku wî heta niha li hemû bajarên 
Kurdistanê gellek pêşangeh vekirine û 
dom kir: “Pêşangeha min a yekem xebatekî 
hevbeş bû û ji berhemên gellek hunermen- 
dan pêk dihat. Di wê pêşangehê de ez û 
pênc hevalên xwe wek tîmeke şeş kesî me 
xwe amade kir û em beşdar bûn. Eleqeyeke 
pir baş şanî me dan. Ew roj ji bo min pir ro- 
jên grîng bûn. Hem 
dema amadekirina 
peykeranûhemjî 
dema pêşangehê pir 
xweş bû. Parvekirin 
û hestên ku min di 
wê pêşangehê dq 
jiya, îro hêjî min 
kelecanî dike. 
wê pêşangehê 
em li ser kesayetê 
ne afirîner, lê belê 
her mezaxtinê 
dikin sekinîn û me 
rexnekariyê wan 
kesayetan pêşan da” 
Kaya di berdewamiya axavtina xwe de da 
zanîn ku piştî wê pêşangehê, pêşî lê vebûye, 
dûre tevlî nêzikî 12 pêşangehên têkelî bûye, 
heta niha her çiqas pêşangeheke xwe ya 
taybet li dar nexistibe jî, ji bo vê yekê xe- 
batên wî hene û di demên pêş de ew ê hewl 
bide ku pêşangeha xwe ye taybet veke. 

‘Amadekirina peykerên qadan 
zahmet e’ 

Kaya anî ziman ku herî dawî ew te- 
vlî pêşangeha 12 






û 

lyetên 


Ilonê bûye, beşdarî xebatên peykerê 
Seyîd Riza yê li Batmanê ku bi 
temayekî gerdûnî hatiye amadekirin 
bûye, rolyefa li ber Şarêdariya Amedê û 
çend berhemên ku li qadan hatine çikandin 
amade kirî ye. Di derbarê xebatên xwe 
yên taybet de jî Kaya got: “Herî dawî min 
pêşangeha Zanîngeha Batmanê amade kir 
ku gelek hunermendên navnetewî tevlî 
bûbûn. Ez tevlî xebata ‘Zilamê nehişdar’ 
bûm. Ez bêtir di xebatên firawan de xe- 
batan pêk bînim jî xebatên min ên taybet 
zêde bûne û ez hewl didim ku di demeke 
nêz de ez berhemên xwe yên taybet jî pêşan 
bidim. Ji ber şer û pevçûnan min niha 
hinek xebatên xwe rawestandiye. Divê 
hunermend nesekine. Herdem xebatan 
bike, lê dîsa mirov di bin bandora civakê 
de dimîne. Hunermend; şahidê dema xwe 
ye. Divê bi xebatên xwe rewşa xwe û civakê 
bîne ziman. Ez niha plansaziya xwe dikim 
ku sala bê ez ê pêşangeha xwe ya taybet 
vekim.” 

6 Xemeke estetîkî ya mirovên 
pêşîn hebûye’ 

Peykersaz Ergin Kaya anî ziman ku ji 
destpêka şaristaniyê heta îro, mirov her 
xema estetîkê jiya ye û bi saya vê xemê 
ev hunera şaristaniyê afirî ye. Kaya got: 
“Mirov her xwestiye tiştên nû biafirîne. Ez 
bawer nakim ku peykerên bêhempa yên ku 
di dema antîk de hatine çêkirin tenê ji bo 
beweriya bala hatibin çêkirin. Çi mirovên 
şkeftan û çi mirovên îroyîn, her dem mirov 
afirîneriyeke ku ji peroşiya estetîkê der 
bûye berheman çêkirine. Angaştên gelekî 
xurt hene ku ew peyker ji ber peroşiya 
oldariyê hatine êkirin, Lê belê, bi raya min; 
Mirovên pêşîn jî û mirovên roja me jî tenê 
ji ber baweriyên xwe peykeran çênakin. 

Di destpêka şaristaniyê de jî dîsa xemeke 
estetîkî hebû. Di xwezaya mirov de hilberîn 
û afirandina tişten nuh heye, an jî bi kevir û 
heriyê leyîstinê xwestine ku can bidin wan.” 

6 Terora DAIŞ’ê dîrokê tune dike’ 

Ergin Kaya di axaftina xwe de balê 

kêşa ser dîroka 



peykersaziya li Rojhilata Navîn, da zanîn 
ku li vê heremê heta iro gelek şaristanî ava 
bûne û rûxiyane û got: “Ji ber ku kurd yek 
ji şeniyên herî kevnar ên vê erdnîgariyê ne, 
divê kurd jî xwe wek xwediyê vê şaristaniyê 
bibînin. Ger ku em bi rîwangeya peyker- 
saziyê li dîroka Kurdistan’ê binêrin, rêçên 
vê hunerê heta perestgeh û mabedên Zîgu- 
ratan jî diçe. Mabedên zîguratan tenê ne di 
warê bawermendiyê, di warên aborî, zanistî 
û hunerî de jî malbendên afirîner ên pey- 
kersaziyê bûne. Di van mabedan de gelek 
figurên balkêş ên reseniya çanda Mezo- 
potamyayê diyar dikin hatine afirandin. Em 
dikarin bêjin dîroka hunera peykerî ya li 
Kurdistanê bingeha xwe ji wan nimûneyan 
wergirtiye. Bi rastî ji destpêka şaristaniyê 
heta heta niha ev şêwe huner berdewam 
hatine, lê belê erdingariya me ji şeran, ji 
dagirkeriyan para xwe gelekî zêde stendiye. 
Ji wan sedeman jî kêm berhem gihîştine 
me. Mînak bajarê antîk Palmîra niha bi 
destê DAIŞ’ê de tê talankirin û ev bajar û 
berhemên wê yên dîrokî, wê negihîje nifşên 
siberojê. Ne ji ber van sedeman be, erdîma 
Kurdistan’ê û ya Rojhilata Navîn, ji aliyê 
peykersaziyê ve gelekî dewlemend e.” 















